text:
IMIBEREHO YEJEJWE
- IJAMBO RYAGENEWE UMUSOMYI
- IGICE CYA 1 - GUTANDUKANYA IMYIZERERE Y’UKURI N’IY’IBINYOMA
- IGICE CYA 2 - AMAHAME YO KWIRINDA YARANZE DANIYELI
- IGICE CYA 3 - KWIFATA MU BYO TURARIKIRA N’IBYO TWIFUZA
- IGICE CYA 4 - ITANURA RY’UMURIRO
- IGICE CYA 5 - DANIYELI MU RWOBO RW’INTARE
- IGICE CYA 6 - AMASENGESHO YA DANIYELI
- IGICE CYA 7 - IMICO YA YOHANA
- IGICE CYA 8 - UMURIMO WA YOHANA
- IGICE CYA 9 - YOHANA MU BUHUNGIRO
- IGICE CYA 10 - IMICO YA GIKRISTO
- IGICE CYA 11 - AMAHIRWE Y’ABAKRISTO


c: text/html

text:
Ifoto y’umunsi:RDF mu bikorwa by’umuganda, ubudasa bwo gukomeza kubaka igihugu [REBA AMAFOTO]
Kuri uyu wa Gatandatu tariki 28 Ukuboza 2019,hirya no hino mu gihugu hakozwe umuganda rusange usoza ukwezi, ukaba ari n’umuganda rusange usoza umwaka wa 2019
Nk’uko bimaze kuba akamenyero mu Rwanda ko mu mpera z’icyumweru cya nyuma cy’ukwezi hakorwa umuganda rusange witabirwa n’abantu bo mu ngeri zitandukanye.
Muri uyu muganda,Ingabo z’u Rwanda zikunze kuwitabira zikifatanya n’abaturage kwiyubakira igihugu nyuma y’ubutwari n’ubwitange zigaragaza ku rugamba zishakira zibashakira (abaturage) umutekano n’igihugu muri rusange.
Mu ntara y’Iburasirazuba aho umuyobozi w’ingabo muri iyi ntara n’umujyi wa Kigali, Gen. Mubarak Muganga, yawitabiriye akabwira abaturage ko u Rwanda ari ’’Iguhugu cy’Igihangange’’,gusa avuga ko, kugira ngo intego y’iterambere Igihugu cyihaye igerweho, buri wese by’umwihariko urubyiruko rugomba kubigiramo uruhare rufatika, arusaba kurwanya ibiyobyabwenge n’ibindi bishuko bitandukanye.
Akarere ka Ngoma mu mudugudu wa Karenge, Akagari ka Gahima mu Murenge wa Kibungo
- Mu bwitange n’umurava,ingabo ntizitinya gushyira itafari ku rutugu zambaye impuza nkano
- Abayobozi bafatanyije n’abaturage mu bikorwa byo kubakira inzu nshya imiryango 6 y’abatishoboye itari ifite aho iba
Akarere ka Gatsibo
- Ku rwego rw’Akarere ka Gatsibo umuganda wakorewe mu Mudugudu wa kiyovu mu Kagari ka Gakoni mu murenge wa Kiramuruzi
Akarere ka Huye
- Ingabo zifatanyije n’abatuye mu Murenge wa Mbazi, Akagari ka Rusagara mu Mudugudu wa Gitwa mu gikorwa cyo kubakira umuturagi udafite aho kuba
Akarere ka Gasabo
- Ingabo zakoranye umuganda n’abaturage mu Murenge wa Rusororo
Akarere ka Nyarugenge
- Ingabo zifatanije n’abayobozi ndetse n’abaturage b’Umurenge wa Muhima mu bikorwa byo gusibura imiyoboro y’amazi
Akarere ka Gicumbi
- Ingabo n’abayobozi batandukanye bifatanyije n’abaturage b’Imirenge ya Rubaya na Cyumba mu muganda rusange usoza Ukwezi k’Ukuboza 2019
Yanditswe na Habarurema Djamali

robotstxt: allowed

filter: keep


text:
Icyumweru cy’uburezi muri Diyoseze ya Shyogwe cyatangiye tariki ya 18 z’uku kwezi kikaba cyashojwe none tariki ya 25/08/2017 mu Karere ka Nyanza (Hanika). Icyumweru cy’uburezi ni umwanya Itorero Angilikane mu Rwanda Diyoseze ya Shyogwe ryashyizeho ngo abanyeshuri biga mu bigo byaryo bahure bagaragaze ubumenyi, uburere n’impano bafite mu buryo bw’amarushanwa anyuranye. Ni uburyo kandi abarezi, ababyeyi, Itorero n’abayobozi batangamo ubutumwa bushingiye ku ndangagaciro za gikirisitu bugamije kunoza umurimo wo kurera kugira ngo ugirire akamaro abawukorerwa, abawukora, Itorero ndetse n’igihugu.
Insanganyamatsiko rusange ihoraho y ‘uburezi muri Diyoseze ya Shyogwe ni : « Roho nzima mu mubiri muzima » ; naho insanganyamatsiko y’umwaka wa 2017 iragira iti : « Nuko mugende muhindure abantu bo mu mahanga yose abigishwa (Mt 28:16-20) ».
Umuhango wo gusoza icyumweru cy’uburezi muri Diyoseze ya Shyogwe kitabiriwe n’abayobozi batandukanye ku rwego ry’Itorero ndetse no ku rwego rwa Leta. Muri bo twavuga Nyiricyubahiro Umwepisikopi wa Diyoseze ya Shyogwe Dr Jered Kalimba, Nyakubahwa Umuyobozi w’Akarere ka Nyanza, abayobozi batandukanye mu turere twa Ruhango, Muhanga na Kamonyi, abayobozi b’imirenge, abapasiteri, abayobozi b’ibigo bya Diyoseze, n’abandi.
Mu butumwa yatanze, Umwepisikopi wa EAR Shyogwe yibukije ko Itorero ribereyeho guhindura abantu bakava mu mwijima wa Satani , kimwe n’uko uburezi bugamije guhindura abantu bakava mu bujiji. Yibukije kandi ko uburezi buzima bugomba gushyira imbere kubaha Imana. Ubwo burezi butangirira mbere na mbere mu muryango. Intego ya mbere y’uburezi ni ukuvana abantu mu bucakara bw’ubujiji n’ubukene. Nyiricyubahiro Umwepisikopi wa EAR Shyogwe yahamagariye abayobozi b’ibigo gukizwa mbere na mbere hanyuma bakabishishikariza abo bayobora harimo n’abana barera.
Yashimye kandi ubufatanye buri hagati y’Itorero na Leta. Yaboneyeho asaba ko ubutaha mu gihe cyo kwizihiza icyumweru cyahariwe uburezi hazategurwa amarushanwa agamije kugaragaza amashuli akora neza kurusha ayandi maze abayobozi bayo bagahabwa amashimwe. Yavuze kandi ko agiye gukora ubuvugizi icyumweru cy’uburezi kikazajya kizihizwa muri za Diyoseze zose z’”itorero Anglicane mu Rwanda ndetse no ku rwego rwa Province bigakorwa.
Mu ijambo rye, Umuyobozi w’Akarere ka Nyanza nawe yishimiye cyane ubufatanye buri hagati y’Itorero Anglicane n’ubuyobozi bwite bwa Leta. Yashimangiye ko ubumenyi budafite uburere ntacyo bumarira nyirabwo. Yasabye abanyeshuli bari bitabiriye uwo munsi mukuru ko buri wese yagira intego yo kuba umuntu udasanzwe. Yasabye kandi ababyeyi kurushaho kugira uruhare mu burezi bw’abana babo ntibiharirwe abarimu gusa.


text:
Intara y’Iburasirazuba imaze imyaka myinshi iza ku isonga mu kugira umubare munini w’abangavu baterwa inda, uturere twa Nyagatare na Gatsibo tuza ku isonga kuko aritwo dufite umubare munini mu myaka ishize.
Urugero nko mu mwaka wa 2018 imibare ya Minisiteri y’Ubuzima yagaragaje ko Akarere ka Nyagatare kazaga ku isonga aho kari gafite abangavu 1,465 batewe inda, kagakurikirwa na Gatsibo yari ifite 1,452.
Ibi byatumye hakorwa ubushakashatsi bugamije kurebera hamwe intandaro y’iki kibazo, bwagizwemo uruhare n’umuryango ‘Empower Rwanda’, bukorerwa ku bana bafite hagati y’imyaka 13 na 20, aho bwerekanye ko abakobwa benshi baterwa inda baba bafite imyaka iri hagati ya 16 na 18.
Mu byagaragajwe bituma abangavu baterwa inda bakiri bato, harimo ubukene, aho byagaragaye ko benshi baturuka mu miryango ikennye. Ikindi ni amakimbirane yo mu miryango, aho atuma ababyeyi babura umwanya wo kwita ku bana babo bigatuma n’ababashuka babona icyuho.
Mu bindi byavuzwe harimo kuba abana batanyurwa n’uko iwabo babayeho, bigatuma bashaka kurarikira ibyo batabona iwabo ababashuka bakabyuririraho. Hagaragajwe kandi ko abenshi mu baterwa inda nta bumenyi baba bafite ku bijyanye n’ubuzima bw’imyororokere.
Abangavu kandi bagaragaje ko nyuma yo guterwa inda, imiryango yabo ibatererana bikaviramo bamwe kwishora mu ngeso mbi zirimo uburaya, bubasunikira n’ubundi mu byago byo kuba baterwa inda.
Umuyobozi w’Akarere ka Gatsibo Wungirije Ushinzwe Imibereho Myiza y’Abaturage, Kantengwa Mary, yavuze ko nyuma y’ubu bushakashatsi, babonye ibyiciro by’imyaka abana bakunze gutererwamo inda z’imburagihe, bakaba bagiye kubyitaho mu bukangurambaga bwo kwirinda inda zitateguwe.
Ati “Batugaragarije ko abantu batewe inda bafite hejuru y’imyaka 20, bagaragaje ko badashaka kuvuga ababateye inda, ibi natwe mu bukangurambaga duheruka gukora twarabibonye, ubu tugiye gukora ubukangurambaga, twongere dushakishe abateye inda aba bangavu, tubaganirize dufatanyije n’ababyeyi n’abana.”
Umuyobozi w’Akarere ka Nyagatare Wungirije Ushinzwe Imibereho Myiza y’Abaturage, Murekatete Juliette, we yavuze ko bashingiye ku makuru babonye mu bushakashatsi bagiye gufatanya n’ababyeyi mu kubagarura mu miryango bakitabwaho nk’abandi bose.
Ati “Icyo tugiye gukora ni ugufatanya n’aba bana mu bukangurambaga, mbere twabukoraga ariko ugasanga abana nta jwi ryabo ririmo, umwana akaba asabwa kuvugisha ukuri tukazafatanya n’ubuyobozi n’izindi nzego mu bukangurambaga tukajyanemo.”
Abayobozi b’uturere twombi biyemeje gufatanyiriza hamwe mu kurwanya ubwiyongere bw’abangavu baterwa inda mu turere bayobora.


text:
Ni byiza ko ukora imibonano mpuzabitsina n’umukunzi wawe mwese mwumva mubishaka kuko bizatuma murushaho kuryoherwa cyane ndetse n’umubano wanyu urusheho kwiyongera cyane.
Abantu benshi bakunze kwibaza bati ese nzabwirwa niki ko umukunzi wanjye ashaka imibonano mpuzabitsina atabinyeretse cyangwa se atabimbwiye, nyamara hari igihe usanga abishaka no kukurusha gusa kubera intinyi mwese ntimugire icyo mugeraho
Niba ujya ugira icyifuzo cyo gukorana imibonano mpuzabitsina n’umukunzi wawe gusa ukagira ubwoba, ni byiza ko ubanza ugasobanukirwa neza amarenga yakwereka ko nawe abishaka
Ibi ni bimwe mu bintu bigaragaza umukobwa ushaka imibonano mpuzabitsina
1.Indoro idasanzwe
Iyo umukobwa ashaka ko muryanama ntago yabikubwira ahubwo, hari uburyo akoresha bwo kukureba icyoroshye ku buryo nawe iyo muhuje amaso uhita wibwira icyo agamije, abahanga babyita Eye Fucking
2.Uburyo ahumeka ndetse n’uko umutima we urimo gutera
Ni byiza ko mbere yo gukora imibonano mpuzabitsina mubanza gukorakorana mu rwego rwo kongera ubushake bw’ibyo mugiye gukora, mu gihe wumvishe umukobwa atangiye guhumeka cyane ndetse n’umutima we ugatera cyane aba ashaka ko muryamana nubwo atabikubwira.
3.Amagambo ye aba atangaje
Iyo umukobwa yagize irari ryinshi yumva ashaka ko mubonana aba avuga gake arandaga cyane akanacishamo agaseka, ndetse akanavuga amagambo aryohera amatwi y’abagabo harimo nko gutaka
4.Arikorakora ndetse akanakora ku musore
Umukobwa ushaka ko muryamana aba arimo kugukorakora ndetse na we akajya acishamo akikoraho gake gake, ku buryo uhita ubona icyo agamije.
5.Atangira kukuvuga ibigwi
Igihe umukobwa yumva ashaka ko muryamana atangira kukureba mu maso cyane, agacishamo agakorakora intoki zawe akakubaza indeshyo yazo cyangwa indeshyo y’ibitugu byawe, ubwo akenshi aba ashaka ko wakuramo umwambaro ukaba wamwereka bimwe mu bice byawe by’umubiri, uramutse ubonye ibi bimenyetso bikubayeho ntakabuza ujye uhita umenya ko ashaka ko muryamana
Buri mukobwa agira uburyo yerekanamo ko ashaka ko muryamana, harimo abikora ku misatsi, abifata ku kananwa, hari abanyunguta iminwa, ndetse hari n’abaseka cyane.


text:
Itsinda Beauty For Ashes rihimbaza Imana mu njyana ya Rock ryashyize hanze amashusho y’indirimbo ‘The Cross’ nyuma y’iminsi ibiri gusa amajwi y'iyi ndirimbo agiye hanze. Amashusho y’iyi ndirimbo yageze hanze kuri iyi pasika tariki 16 Mata 2017.
The Cross ni indirimbo ya Beauty For Ashes yumvikanamo cyane ijwi rya Amanda Fung umugore wa Kavutse Olivier ndetse akaba ari we utera ibitero byinshi by'iyi ndirimbo. Ni indirimbo ivuga ku kwitanga kwa Yesu Kristo wemeye gusiga icyubahiro yari afite mu ijuru akaza ku isi akabambwa ku musaraba w’isoni mu rwego rwo gucungura abatuye isi, akikorera ibyaha by’abatuye isi bose, agatukwa ndetse akavumwa mu gihe we yari umwere.
Iyi ndirimbo The Cross inavuga ku ntsinzi ya Yesu Kristo wapfuye akazuka nyuma y’iminsi itatu, agatsinda urupfu na Satani, ubu akaba yicaye iburyo bw’isumbabyose aho ari kwitegura kubana n’abo yacunguje amaraso ye. Ubwo basangizaga abantu amashusho y’iyi ndirimbo, abagize Beauty For Ashes baboneyeho kwifuriza abantu bose by’umwihariko abakristo kugira pasika nziza bibuka kuzuka kw’Umwami wabo Yesu Kristo.
REBA HANO AMASHUSHO Y'INDIRIMBO THE CROSS YA BEAUTY FOR ASHES
REBA HANO LYRIC VIDEO YA THE CROSS YA BEAUTY FOR ASHES


text:
Uyu musore ukomoka muri Nigeria uzwi cyane kuri Instagram nka Foxy P, yatunguye benshi ubwo yerekanaga inzu zigera kuri eshatu yaguriye ababyeyi be nyuma yo kugurisha ibyabo byose kugirango abashe kujya kwiga muri Amerika.
Foxy P, uvuga ko ibi yabikoze agamije gushimira ababyeyi ndetse no kubitura ibyiza bamukoreye mu buzima bwe, yerekanye izi nzu n’ubundi abinyujije ku rubuga rwe rwa Instagram maze abantu benshi bamwereka amaranga mutima yabo, baramushimira bikomeye kubera icyo gikorwa cy’indashyikirwa yakoze.
Sibyo gusa kuko na nyina umubyara yaje kugaragara kuri ayo mashusho kuri Instagram ari gutembera amarira y’ibyishimo bari kumutembereza murayo mazu umuhungu we yabaguriye muri leta zunze ubumwe za Amerika. Uyu mugabo kandi si ugufasha ababyeyi be gusa abitura ineza bamugiriye ahubwo ubu yanatangije umushinga wo gufasha abana bababaye mu gace akomokamo ndetse abantu benshi bahise bahagurukira kumutera ingabo mu bitugu.
Uyu musore yagize ati: “mu myaka 20 ishize ababyeyi bagurishije ubutaka bari bafite maze banyohereza muri America kwiga muri kaminuza. Ubu nabashije kubagurira inzu eshatu nziza zo guturamo ndetse bafite uburenganzira bwo kwihitiramo iyo bagomba kubamo murizo nzu bumva ibashimishije. Sibyo gusa nibamara guhitamo iyo kubamo izindi bazazikodesha kandi ubu nizabo igihe cyose ubuzima bwabo bwose”
Benshi bamusabiye umugisha ku Mana, abandi bamushimira umuhate yagize wo kuzirikana ababyeyi be.


text:
Umusore ukiri muto yagaragaje ubuhanga budasanzwe, kubera imodoka ye bwite yakoze yo kujya agendamo, ibi byatangaje benshi muyabonye.
Kelvin Odartei ni umusore wagaragaje ubuhanga budasanzwe kandi akiri muto, akomoka mugihugu cya Ghana.
Kelvin Odartei avugako iyi modoka yayikoze yiafashishije ibyuma yagendaga atoragura, hamwe nibindi bikoresho bya purasitike yagendaga akura ahantu hatandukanye mugace k’iwabo.
Umubyeyi w’uyu musore witwa Abigail Perbi yavuzeko ubwo uyu mwana yatangiraga gukora iyi modoka batigeze bamushyigikira kuko batabonaga neza ibyo arimo, ariko ngo uubu nabo barishimye cyane babonye iyi modoka yakozwe n’umuhungu wabo.
Abigail Perbi yagize ati: Nagerageje kumuhagarika kuko ntashaka ko umuhungu wanjye aba inzererezi. Ariko hashize imyaka mike, Kelvin yakoze imodoka ye ubona ko isa n’izigezweho, ayita ‘Kelvinsuik-2020’.
Nyuma yo gushimwa na benshi, Perbi ubu yishimiye ibikorwa by’umuhungu we.
Kuri ubu, Kelvin Odartei, umunyeshuri w’imyaka 18 mu ishuri ryibanze rya Chantan M / A i Accra, muri Ghana, akaba yarangije ikizamini cy’ibanze cy’uburezi (BECE), yaje kumenyekana nyuma y’amashusho yerekana ko yari yitwaye mu modoka ye imeze nka Lamborghini yerekeza ku ishuri ku umunsi wa nyuma w’ibizamini bye BECE, aho yagiye agahagaragara mu kibuga rusange.
Uyu musore w’umuhanga mu guhanga yabwiye Face2Face Africa dukesha iyi nkuru ko yatangiye kubaka imodoka ye afite imyaka 14 gusa. Ati:
Nabonye indege igenda irengera nuko numva hari ikintu kimbwira ko ngomba kubaka indege, nuko guhera uwo munsi ntangira kubaka indege. Byageze ku rugero uko nifuzaga ko indege iguruka, sinashobora kubikora ngo iguruke, nuko mpita mfata icyemezo cyo kubaka imodoka.
Hanyuma natangiye kubaka imodoka mu imurikagurisha, kugirango nereke abantu, maze umunsi umwe mbona inshuti zirabyishimiye cyane, baraza barabyitabira bityo twese dutangira gukorana. Nuko umunsi umwe rero, natangiye kubaka uyu mushinga munini.
Muri uru rugendo rwe, umwarimu we, Patrick Yaw Adjei, yagiye amushyigikira anamutera inkunga uko ashoboye. Ati:
Navuga ko Kelvin ari umunyeshuri wiga cyane… Ndashaka kuvuga ko ahora ashaka gushakisha amahirwe yose ahura nayo. Iyo umuhaye ikintu cyo gukora, aba ashaka gukora no kugikora neza ndetse akanabikora bidasanzwe.
Kandi ni muri ubu buryo umusore Kelvin Odartei atigeze acika intege ngo areke inzozi ze nubwo yagiye ahura n’ibibazo binyuranye. Kelvin ati:
Nize kubaka imodoka ku giti cyanjye, kandi iyo mpuye n’ingorane, njya ku nshuti zanjye kugira ngo nkemure ibibazo byanjye kandi mbone imikorere n’amazina y’ibindi bice by’imodoka.
Adjei, yahamagariye ibigo bya Leta n’abikorera ku giti cyabo gushyigikira Kelvin, yavuze ko ari igihe ko amashuri yakwitaye cyane ku bumenyi ngiro kuruta amahame, cyane cyane mu masomo ashingiye ku buhanga. Ati:
Rimwe na rimwe, duhugura aba bana ku ishuri, bakora neza cyane kandi bandika BECE na WASSCE yabo, bakora neza cyane ariko mu by’ukuri ubuhanga buracyari hasi, ntabwo dushobora kubateza imbere.
Buri gihe twifuza ko abana bacu baba abaganga. Buri gihe twifuza ko abana bacu baba abanyamategeko, abacungamari… ariko ndakubwira, ibyo uyu muhungu yashoboye gukora, ndabona ko hari ejo hazaza heza cyane kuri we, niyo mpamvu nshaka gushishikariza abantu bose hanze aha.
Nyina wa Kelvin ntabwo yashobora kugira ikindi yarenzaho, ati: “Kuri ubu se yitabye Imana, kandi dufite ibibazo byinshi, ariko ni Imana. Ni Imana. Inzozi zanjye ni uko agomba guhinduka akazaba injeniyeri ukomeye cyane.”
Kelvin Odartei we yagize ati: “Gahunda zanjye z’ejo hazaza ni ukubaka imodoka no gukora imodoka muri Ghana ndetse no ku isi hose.”


text:
Kicukiro: Abana 233 muri 250 basubijwe mu ishuri
Yanditswe na MUTUNGIREHE SAMUEL
Umuyobozi w’Akarere ka Kicukiro wungirije ushinzwe imibereho myiza y’abaturage, Bayingana Emmanuel, yatangaje ko guhera mu ntangiriro z’ukwezi kwa Mutarama 2018 bamaze gusubiza mu ishuri abana 233 muri 250 bari barataye ishuri.
Yavuze ko byaturutse ku bukanurambaga bwakozwe muri aya mezi ashize y’uyu mwaka ahanini bibanda Ku bana bataye ishuri bakajya mu mirimo yo mu bisheke mu gishanga kiri uri ako arere ku ruhande rw’Umurenge wa Gahanga n’abana bajya mu birombe bicukurwamo umucanga.
Ati “Iyo ugiye kureba ukuntu aba basubiye mu ishuri, ukareba imibare y’abana bata ishuri muri iyi minsi, dufite ikizere ko nta bana bari mu mirimo mibi nk’iyo. Twasubije mu ishuri abana 233 muri 250 bari baritaye guhera mu ntangiriro z’umwaka wa 2018.
Abo bake basigaye na bo usanga akenshi ari abagiye bimuka udashobora kumenya aho bari, ariko ntibivuze ko tudafite abana wenda baba bakiri mu mirimo mibi”.
Yakomeje asobanura ko zimwe mu mpamvu zateraga abana guta ishuri zirimo ababyeyi bamwe babajyanaga mu gukorera amafaranga.
Ikindi ni ababyeyi batabitaho; ugasanga umwana ntagira gikurikirana, nta we umwitaho, ntawumuhwitura. Ikindi gikomeye ni amakimbirane yo mu ngo, iyo ababyeyi bakimbiranye usanga abana ntibarara no mu rugo n’ababyeyi ntibabitayeho.
Bayingana akomeza avuga ko hari abashuka abana bagata ishuri bakuruwe n’imirimo no gukorera amafaranga ariko hari n’ababyeyi babigiramo uruhare.
Ati “Hari abafite imirimo bashobora gukoresha umwana ariko natwe nk’ababyeyi nta bwo dukwiye kuvuga ngo umwana wange baramushutse ata ishuri; ubundi umwana ukwiye kumuha uburere bukwiye kuko kugira ngo age gushukwa ni uko umubyeyi aba abifitemo uruhare runini, bashuka umwana udafite gikurikirana”.
Bamwe mu bana baganiriye n’Imvaho Nshya ku ishuri G.S Gahanga, bagaragaje ko hari aho bakibona bagenzi babo bakoreshwa imirimo myinshi iwabo mu rugo mbere na nyuma y’amasomo kandi akenshi bene abo baba usanga baboneka gake ku ishuri bigasa n’aho batiga kuko ari bo bakora imirimo myinshi iwabo.
Umuyobozi w’Akarere ka Kicukiro wungirije ushinzwe imibereho myiza Bayingana Emmanuel, yibutsa ababyeyi muri rusange ko hari amategeko ahana umubyeyi ukura umwana mu ishuri kandi hari igenzura ririmo gukorwa muri ako karere rizareba abagikoresha abana mu ngo batiga.


text:
Kirehe Adventist TVET School yahoze ari APAPEN abanyeshuri bahiga basobanuriwe bimwe mu byari bigize umuco Nyarwanda nk’umuganura.
Amakuru aturuka muri iri shuri riri mu mujyi wa Nyakarambi mu Karere ka Kirehe, avuga ko muri icyo gikorwa abanyeshuri bigishijwe umuganura icyo ari cyo n’akamaro kawo mu muco Nyarwanda.
Nk’uko amafoto abigaragaza, muri iki gikorwa hari hateguwe amafunguro Abanyarwanda basangiraga ku munsi w’umuganura, uko kera habagaho guheka mu ngobyi mu gihe nta modoka zari mu gihugu ndetse n’uko basangiraga.
Ubu busabane bwabaye mu cyumweru gishize, mu gihe ubusanzwe umunsi Mukuru w’Umuganura mu Rwanda uba tariki ya 2 Kanama za buri mwaka.
Amafoto


text:
Inkuru: Kutizera Kw’abantu
Umugabo w’umukungu wari utuye mu mugi muto yamanitse itangazo risaba ko abantu bari batuye muri ako gace bose bafite amadeni bazaza ku munsi yashyizeho, mu masaha ya saa tatu za mu gitondo kugeza saa sita akabishyurira amadeni yabo yose.
Inkuru iba kimoma mu mugi hose abantu barabimenya, ariko ntihagira ubyizera. Abenshi bibwiraga yuko ashobora kuba ari ikinyoma, abandi bakibwira ko ashobora kuba ari umutego wo kubambura utwabo.
Nuko wa munsi yashyizeho uragera, wa mugabo yicara mu biro bye ategereza ko hagira uza ngo yishyurirwe umwenda we. Saa tatu zirinda zigera nta muntu n’umwe winjiye, ariko nyuma haza umugabo umwe agenda akebaguzwa ko wa mukire yaba arimo, ashirika ubwoba arinjira arabaza ati “Ese ibyo numvise ni ukuri ngo muri kwishyurira umuntu wese ufite amadeni?”, Undi aramusubiza ati “Yego rwose”. Nuko amusaba kwerekana impapuro zihamya ko afite amadeni koko. Wa mushyitsi azikurayo arazimwereka zose. Nuko wa mukire amuha amafaranga ahwanye n’ideni yari afite ngo ajye kwishyura.
Mbere yuko saa sita zigera neza habura iminota nk’itanu gusa, abandi bumvise ibyabaye abantu babiri bari hafi nabo barinjira nabo imyenda yabo irishyurwa nk’uko byagendekeye uwambere.
Mu gihe abandi bose babyumvise baza biruka ariko basanga imiryango yafunzwe kuko amasaha yari yashyizweho yari yarangiye, bityo babura ayo mahirwe kuko batari bizeye kuva na mbere hose.
Niba abantu batabasha kwizera ineza y’umuntu bareba, ubwo bazabasha kwizera ineza y’Imana? Imana ihora iduha amahirwe yo kuyigarukira uko bwije nuko bukeye, ntacyo itatanze kugirango tubashe kubana nayo iteka, ariko abantu baranga bakinangira imitima, bibwira ko iby’Imana ari ibyo kubatesha umwanya kandi ari n’ibinyoma. Abandi bakibwirako bazayigarukira vuba bidatinze -ariko bitari ubu, biyibagije yuko ejo hatajya hagera. Igihe kizaza ubwo bazifuza kugarukira Imana bitagishobotse.
Ezekiyeli 12:2 “Mwana w’umuntu, uturana n’abinzu y’abagome bafite amaso yo kureba ntibabone, bafite amatwi yo kumva ntibumve, kuko ari ab’inzu y’abagome.”
Yesaya 55 : 6 Nimushake uwiteka bigishoboka ko abonwa. nimumwambaze akiri bugufi.


text:
Home > Nkore iki? > Naciye inyuma umugabo wanjye ndyamana n’umuhungu uzi icyo gukora none (...)
Mbigenze nte ko umuhungu nikururiye ansenyeye urugo kandi nkunda umugabo wanjye tumaze kubyarana inshuro eshatu ariko igikorwa cyo gutera akabariro ntajya agiha agaciro.
Umugore uri mu kigero cy’imyaka 30 utifuje ko amazina ye atangazwa aragisha inama kubyo yakora yatwandikiye yifuza inama z’abasomyi b’urubuga rwa Muhabura.rw aho afite ikibazo cyo kuba yaraciye inyuma umugabo we akaryamana n’umusore avuga ko ashoboye akazi none akaba agiye kumwibagiza umugabo we.
Mu gutangira atubwira uko byagenze ayu mugore yagize ati
“ Ubundi ubusanzwe umugabo wanjye tumaze kubyarana abana 3 afite imyaka 42 ariko kuva twatangira kubana sindabona na rimwe aha agaciro cyane igikorwa cyo gutera akabariro, afite akazi akora ku buryo ataha nka saa tatu z’ijoro yananiwe agatinzwa no gufata amafunguro ubundi agahita yiryamira.
Umugabo wanjye nta munsi n’umwe ajya yiha wo kuruhuka ahora mu kazi, n’iyo duteye akabariro ni nko kubipa( agahe gato) ubundi agahita agwa agacuho kubera umunaniro avana mu kazi, Mpora nifuza gukora imibonano mpuzabitsina ngashira ipfa ariko narabibuze kandi mfite umugabo. Gusa urukundo rwo rurahari kandi nta kintu adakora ngo yite ku muryango.
Nyirabayazana rero ni umusore duheruka kuryamana kubera numvaga nifuza gukora imibonano mpuzabitsina nkayihaga, Uwo musore yabinkoreye neza ku buryo byanteye ibyishimo bidasanzwe kuri uwo munsi, naratashye mu rugo nkajya nisekesha ubusa ku buryo abo tubana bambazaga icyo ndi guseka nkakibura nyamara ibitekerezo byanjye byari byibereye ku bihe byiza nagiranye n’uwo musore.
Uwo musore tujya kuryamana natekerezaga ko ari rimwe risa bitazongera kubaho, nyamara kugeza ubu tumaze kuryamana inshuro 4, kandi rwose ampora mu ntekerezo ku buryo kumwibagirwa byananiye,buri gihe nsigaye numva najya kumwirebera akandyohereza, umugabo wanjye nawe akomeje kumbaza impamvu asigaye abona mfite akanyamuneza nkabura icyo musubiza.
Ndi kwibaza uko bizagenda umugabo wanjye nabimenya, nonese nemere ngume hamwe njye nkomeza nifuze gutera akabariro mfite umugabo ? uwo musore nerure muhakanire kandi ankemurira ikibazo umugabo atankemurira? Nayobewe icyo nakora mungire inama”.
Mugire Inama ubinyujije muri Comments (ibitekerezo)
Umva mugore warahemutse cyane kuko wanze kunyurwa none isubireho ukunde umutware kdi ugire ibanga umutware ntbimenye.sam
shaaa warahemutsep arik ntbisigurayuk ukugwa ariryokos ahubw niwisubirek hakirikare amaziatararenginkomb kk vyishibb birutwanakikevyiza
Ntakwihangana wagize warahemutse uzisubireho cg uzasange uwo musore agutunge
Ntakwihangana wagize warahemutse uzisubireho cg uzasange uwo musore agutunge
Njyewe inama nakugira wasenga imana ikaguha umutima wokunyurwa n’umugabo imana yaguhaye


text:
Kayonza: Yareze abana banzwe n’ababyeyi babo bamubera umugisha
Yanditswe na Ntawitonda Jean Claude
Mukandahinyuka Marisiyana ufite imyaka 43 y’amavuko, ni umubyeyi w’abana batandatu utanga ubuhamya bw’uko kubahiriza uburenganzira bw’abana udakurikije inkomoko byamubereye umugisha akaba yishimira uruhare agira mu iterambere ryabo.
Uyu mubyeyi utuye mu Karere ka Kayonza, Umurenge wa Mukarange, Akagari k’Akabuga, ahamya ko yatangiye kurera abana kubera ubumuntu yakomoye ku kuba na we yararezwe na mukase.
Mukandahinyuka ahamya ko mu bana batandatu afite harimo umwe w’umukobwa yasanze mu muhanda yabuze ababyeyi mu mwaka wa 2015 ari mu kigero k’imyaka 9, aramurera ateganya kuzamuhuza n’ababyeyi be ariko birangira batabonetse.
Yagize ati: “Namusanze mu muhanda ambwira ko agiye gushaka ababyeyi be muri Kigali, ndamubwira nti hano ni muri Kayonza, ariko byaba byiza ngutwaye nkazagufasha gushaka ababyeyi. Ni umwana mwiza mukundira ko ari umuhanga, kuko ku ishuri aba uwa mbere aho yiga mu mwaka wa kabiri w’amashuri abanza.”
Uyu mwana yakiriwe muri uru rugo akurikiye undi musore uzwi ku izina rya ‘Emmanuel’ yareze mu mwaka wa 2006 igihe yari afite imyaka 10 y’amavuko, akaza kujya kwishakira ubuzima yujuje imyaka 17.
Mukandahinyuka avuga ko uyu mwana yavuye mu rugo iwe agiye kuba kigingi w’imodoka zajyaga muri Tanzania birangira na we abaye umushoferi.
Ati: “[…]uwa mbere nareze yanyituye kwishyurira umwana wange amashuri, ubu ari mu mwaka wa mbere muri Kaminuza y’u Rwanda. Namufashe ababyeyi be bamwirukanye ndamurera bisanzwe, mu by’ukuri ameze neza afite imodoka eshatu, afite inzu za kijyambere ebyiri.”
Uyu mubyeyi arashimira Umuryango wita ku bana b’impfubyi n’abari mu bibazo (SOS-Rwanda) wamushyigikiye mu gikorwa cy’ubugiraneza yakoze adategereje inyungu, umwishyurira ubwisungane mu kwivuza, ukaba waramuteye inkunga akagura amatungo magufi atatu ndetse agiye no guhabwa amabati mashya 30 azamufasha kwiyubakira inzu ye.
Kagaju John umukozi wa SOS ukuriye umushinga ugamije gushyigikira imiryango irera abana batayivukamo (CISU Project) yagaragaje ko umuryango wa Mukandahinyuka ari umwe mu miryango 50 yatangijwemo uyu mushinga mu guharanira ko abana irera babona uburenganzira bwuzuye.
Yagize ati: “Iki ni ikiciro cya mbere, icya kabiri na cyo kizongera gufata abandi bana ariko uburyo tubafatamo dukorana n’inzego z’ubuyobozi bw’ibanze ni bo baba bazi ababyeyi barera abana batari ababo.”
Akomeza avuga ko uyu mushinga watangiriye mu mirenge itatu y’Akarere ka Kayonza ari yo Ruramira, Nyamirama na Mukarange ukaba ufasha imiryango 38 irera abana badafitanye isano n’abandi 12 barerwa n’imiryango ifitanye isano n’ababyeyi babo.
Ubuyobozi bwa SOS Children’s Village Rwanda buhamya ko buri mwana akwiye kurindwa, akubahwa ndetse agahabwa ibyangombwa byose agomba guhabwa n’ababyeyi, umuryango avukamo ndetse n’igihugu.


text:
Menya byinshi ku izina Fabrice n'ibiranga abasore baryitwa.
Fabrice ni izina rihabwa umwana w’umuhungu rikomoka mu kilatini ku izina ‘Faber’ risobanura 'umunyabukorikori'.
Ibiranga ba Fabrice
Fabrice ni umuntu ukundwa cyane kandi nawe agakunda, ibyo bituma iyo yagukunze yimarayo kuko anabigaragaza. Akunze gukunda umuntu bitewe n’ikintu amukurikiyeho cyangwa se abona ko hari aho azamugeza mu iterambere ashaka kujyamo.
Ni umushyushyarugamba, azi gutera abantu umwete kandi azi kurwana ishyaka ku kintu yiyemeje gukora. Iyo arakaye, umujinya we uba hafi akaba yakumerera nabi, wenda akaza no kwicuza kuko umujinya we udatinda.
Fabrice akunda umuntu umutera umwete cyangwa se umushimira ibyo akora, bituma no mu kazi ke ahora akora cyane ngo atazagawa.
Yanga agasuzuguro, yanga akarengane, ahora ari umuhuza w’abantu n’abandi kugira ngo akumire ibyo byose.
Ni umuntu ufata inshingano, wita ku muryango we no ku bandi abona ko ari abo kugirirwa impuhwe.
Src:www.nameberry.com


text:
Gakenke:Abahoze batuye mu manegeka barishimira ubuzima babayeho mu mudugudu
Yanditswe na NGABOYABAHIZI PROTAIS
Abatujwe mu mudugudu wa Ruhondo, mu Kagari ka Mwiyando, Umurenge wa Muzo mu karere ka Gakenke, bemeza ko imibereho yabo yarushijeho kuba myiza, ugereranyije n’ubuzima babagamo bagituye mu manegeka.
Bavuga ko uretse no kuba akarere karabafashije kubona inzu nziza zijyanye n’igihe, ngo no gutura begeranye ubwabyo byabafashije kurushaho gushimangira umubano mwiza hagati yabo, ndetse bamenya akamaro k’inka, dore ko izo borojwe nazo zagize uruhare mu kubahindurira imibereho.
Umwe mu baturage bakuwe mu manegeka witwa Muhawenimana, yagaragaje ko nyuma yo kuva mu manegeka, ubuzima bwe bwahindutse ku buryo bugaragarira buri wese.
Yagize ati “Tukiri mu manegeka twahuraga n’ibibazo binyuranye, ariko cyane ikibazo cyari umutekano wacu kubera ko twatinyaga ko imivu yadutwara, icyo navuga cya mbere nishimiye ni uko namenye neza ubukungu bwihishe mu nka, kuko twageze hano buri muryango bawuha inka, bajyaga batubwira ko ari uruganda nkabiseka.
Ubu dufite inka, tunywa amata tugakuramo amafaranga, ifumbire, tugahinga akarima k’igikoni dukoresheje ifumbire ivuye ku nka, kandi isagutse tuyikuramo ifaranga nayo.”
Yakomeje agira ati “Inka yatumye tunoza imirire mu gihe twarwazaga bwaki tukitwaza abaturanyi ngo baraturogeye, nk’ubu nazanye umwana muri uyu mudugudu agaragaraho imirire mibi ariko kuri ubu nyuma yo kunywa amata no kurya imboga zikomoka ku karima k’igikoni, umwana ameze neza, inka ni uruganda rukomeye, twamenye agaciro kayo bidasubirwaho, kandi byatumye twigira byinshi ku baturanyi”.
Umuyobozi w’akarere ka Gakenke wungirije ushinzwe iterambere ry’ubukungu, Niyonsenga Aime François, yagize ati “Mu by’ukuri gutuza abaturage mu midugudu ni bumwe mu buryo bwo kunoza imibereho myiza y’umuturage, kuko uko baza baturutse mu mpande zinyuranye z’akarere, buri wese aba afite ubumenyi bwe akabusangira n’abandi.
Kuba bakubwira ko bamenye agaciro k’inka ni uko koko bamaze kubona inyungu yayo, ubworozi bw’inka bufite amafaranga, ifumbire, amata…urumva nta mwana warwara bwaki mu gihe anywa amata, biyogazi kuri ubu ituma bateka nta myotsi ibishe kandi bakoresheje amase akomoka ku nka, ni gute se batavuga imyato inka no gutura mu midugudu.”
Yunzemo ati “Ndasaba rero buri wese utuye mu mudugudu w’ikitegererezo kurinda ibyo yahawe ndetse akabikora neza kurusha uko yabisanze, ndetse akanabyongera, yirinda gukuramo bimwe mu bikoresho nk’uko hari bamwe bajya babikora, bagurisha nk’intebe ameza n’ibindi”.
Uyu muyobozi akomeza avuga ko gutura mu midugudu nanone bituma ubuyobozi bwegera abaturage ndetse n’ibikorwaremezo bitandukanye nk’amashanyarazi, amazi n’ibindi bikegera abaturage.


text:
Nyagatare: Abarinzi b’ibyambu 402 batojwe gukumira ibiyobyabwenge na magendu
Yanditswe na TUMUKUNDE GEORGINE
Minisitiri w’Ubutegetsi bw’Igihugu Gatabazi Jean Marie Vianney yayoboye umuhango wabereye mu Karere ka Nyagatare wo gusoza Itorero ry’Abarinzi b’ibyambu byo ku mupaka bagera kuri 402 no gushimira imidugudu 3 yagaragaje ibikorwa by’indashyikirwa. Buri mudugudu ukaba wagenewe Inka y’Ubumanzi.
Aba barinzi bitezweho kurwanya magendu, ibiyobyabwenge no kwambuka umupaka mu buryo bunyuranyije n’amategeko banyuze mu byambu bifatwa nk’inzira zinyurwamo n’abinjiza ( abarembetsi cyangwa abafutuzi) ibiyobyabwenge, magendu n’ababinyuramo mu buryo butemewe n’amategeko.
Itorero ryabo risojwe uyu munsi ku wa 3 Nzeri 2021 ryatangiye ku wa 5 Kanama 2021. Bahuguwe ku bijyanye n’uko bazarinda ibyambu 67.
Aba Barinzi b’ibyambu batowe mu midugudu itandukanye y’Akarere hashingiwe ku bushake bagaragaje bwo kugira uruhare mu kubungabunga umutekano n’ubwangamugayo abaturanyi basanzwe babaziho. Amahugurwa bari bamazemo igihe yari afite intego igira iti “Umutekano ku isonga”.
Minisitiri Gatabazi yasabye abahuguwe kugenda bagashyira mu bikorwa inyigisho bahawe, by’umwihariko abasaba gufatanya n’abayobozi kwigisha abaturage ububi bw’ibiyobyabwenge, magendu n’ingaruka zabyo ku mibereho yabo no ku bukungu bw’igihugu muri rusange.
Yagize ati: “Ibiyobyabwenge byica ubuzima bw’umuturage ntabe agifitiye akamaro umuryango we n’Igihugu, bikica n’ahazaza h’Igihugu kuko kibura abasimbura abo byishe. Umuryango unywa ibiyobyabwenge ntushobora gutera imbere. Turifuza kugira abaturage bazima, batekereza neza.”
Yakomeje agira ati: “Mwarahuguwe, amahugurwa yari amagambo ariko mugiye kubishyira mu bikorwa kandi mu bikorwa ni ho muzagaragarira. Murasabwa gukomeza gukora cyane no gufatanya n’inzego z’ubuyobozi n’abaturage mu kubungabuga umutekano no kurwanya icyawuhungabanya”.
Guverineri w’Intara y’Iburasirazuba CG Emmanuel K. Gasana yavuze ko Akarere ka Nyagatare gafite urubyiruko rufite intego, gafite intore zatojwe neza ndetse gafite imboni zo kurinda imipaka, akaba ari iby’agaciro kandi ko Ubuyobozi bw’Intara bubishima cyane.
Hashimwe intambwe imaze guterwa mu kurwanya ibyaha; cyane ibyambukiranya umupaka, ibiyobyabwenge na magendu ndetse n’imihigo yeshejwe y’Umudugudu utarangwamo icyaha no gushyira umutekano ku isonga bashyiraho n’ Intore ku byambu.
Umuyobozi w’Akarere ka Nyagatare Mushabe David Claudian yagarutse ku bukangurambaga bwo kugira Umudugudu utarangwamo icyaha, ashima Minisitiri w’Ubutegetsi bw’Igihugu, Ubuyobozi bw’Intara n’izindi nzego kubera ubwo bukangurambaga batangije muri Mata 2021, kuko bwabaye imbarutso y’ibikorwa byinshi byiza n’umutekano mu karere cyane mu mirenge ikora ku mupaka.
Muri uyu muhango, Minisitiri w’Ubutegetsi bw’Igihugu Gatabazi Jean Marie Vianney yashyikirije Inka y’Ubumanzi abakuru b’imidugudu ya Kagera (Matimba),Nyakibande (Karama), Gahama (Kiyombe) kubera ibikorwa by’indashyikirwa bagezeho bafatanyije n’abaturage, mu kurwanya ibyaha mu midugudu bayobora.


text:
Nakorewe ubutinganyi, mfatwa no ku ngufu n’abagore 4 muri Jenoside
*Burya n’abagabo batari bacye bafashwe ku ngufu muri Jenoside
*Soma ubuhamya bw’uwakorewe ubutinganyi, akanafatwa ku ngufu n’abagore muri Jenoside
Muri Jenoside yakorewe abatutsi habayemo amarorerwa menshi, gufatwa ku ngufu n’abicanyi ni imwe mu ntwaro yakoreshejwe n’interahamwe, ndetse Urukiko Mpuzamahanga mpanabyaha rwashyiriweho u Rwanda rwaje kwemeza icyaha mpuzamahanga cyo gufata ku ngufu nka kimwe mu byaha by’intambara.
Akenshi tuzi cyangwa tuvuga abagore bafashwe ku ngufu ndetse bagiye banahabwa ubufasha butandukanye, hagamijwe kubafasha gukira ibikomere cyane cyane abasigiwe abatwitiye muri uko gufatwa ku ngufu ubu bakaba barabyaye abahungu n’abakobwa bagize imyaka 22.
Arikose basazababo bafashwe ku ngufu bo bahagaze he, babayeho bate?
Ibarura ry’Ikigo cy’igihugu cy’ibarurishamibare ryo mu 2007 ryagaragaje ko abatutsi barokotse Jenoside ari 309 368, barimo abagabo 128 775 (41.6%).
Ubu bushakashatsi buvuga ko byibura 0.6% (773) by’abagabo barokotse basigiwe ibikomere ku myanya ndangagitsina yabo, ndetse bukanavuga ko abagabo nabo bafashwe ku ngufu nubwo bitari cyane nk’abagore. Biriya bikomere bishobora kuba bikomoka kuri uko gufatwa ku ngufu.
Niba bakiriho, abagabo n’abasore 773 babana n’ibikomere bakomora kuri uko gufatwa ku ngufu n’abagabo n’abagore batazi. Mu gihe abagabo 2.3% barokokanye ubwandu bw’agakoko gatera itera SIDA 2 962.
Umunyamakuru w’Umuseke yagerageje gukurikirana iki kibazo cy’abagabo bafashwe ku ngufu, kugira ngo amenye uko byabagendekeye yasanze abenshi bakibana n’ibikomere badashaka kugaragaza.
Inzego ziharanira inyungu z’abarokotse nka Ibuka, zemera ko nta kintu gikomeye zabakoreye ahanini kubera ko nabo ubwabo batigaragaza.
Akenshi abagabo bafashwe ku ngufu ntabwo bakunda kuvuga ibyababayeho kuko ngo bakibibona nk’amahano adakwiye kuvugwa mu bantu, dore ko ubu bamwe muri bo bamaze kubaka imiryango.
Bamwe muribo byabaviriyemo kuzinukwa ikitwa imibonano mpuzabitsi, abandi bazinukwa abagore, abandi bibaviramo ubutinganyi.
Abafashwe ku ngufu ntibatura ngo bavuge, twabashije kuvugana n’umwe wafashwe ku ngufu n’abagabo ndetse n’abagore zira ko ari Umututsi, gusa amazina ye ntituyatangaza mu nkuru turakoresha izina ry’irihimbano rya MUBANGA (bivuze gukomera (strong) mu rurimi rw’urunya-Bemba/Zambia).
MUBANGA amateka ye yo guhohoterwa atangirira mu 1993, ubwo yafatirwaga i Nyanza, akajyanwa gufungirwa muri Gereza ya Gitarama (Ubu ni gereza ya Muhanga).
Ngo yabanje gufungirwa mu kitwaga ‘Brigade’ cyari utuzu duto twubakishije amatafari ahiye ku buryo n’ubu ahanyura akabyibuka, aho ngo we n’abandi bagera nko kuri 30 bahasanze barahakubitiwe cyane, ku buryo hari abasore babiri bari bazananywe gufungwa babakekaho ko bagiye mu Nkotanyi bakagaruka bo ngo bahasize ubuzima.
MUBANGA nawe ngo yarahakubitiwe cyane kugeza aho amera nk’ikinya, baramukubita barushye bararekera, ngo yaje kubyimba amaguru bamujyana kwa muganga, avuye yo bamujyana muri Gereza ya Gitarama.
Ati “Buriya gereza ni ikintu kibi cyane, habamo n’ibintu bibi cyane, nagiyemo ndi umusore wari ufite umubiri mwiza, ukeye, ngezemo bansamiye hejuru, basaga nk’aho ari imboga babonye, nibwo batangiye kunyegera cyane, kunyangiza, mu buryo budasanzwe, Gereza nayihuriyemo n’ibintu bikomeye, ibi by’ubutinganyi abantu bavuga ni ibintu byagiye bimbaho, ku buryo banandekuye ngeze murugo naje nkabibwira mama akagira ihahamuka rikomeye.”
MUBANGA yaje kongera gufatwa ku ngufu noneho n’abagore muri Jenoside
MUBANGA avuye muri gereza yaratashye ubuzima burakomeza ndetse asubira mu ishuri, ajya kwiga imyuga kugira ngo aziteze imbere dore ko yari amaze gukura, dore ko mu 1994 yari agize hafi imyaka 24.
Kuwa Gatatu Tariki 06 Mata 1994, yerekeje mu Mujyi wa Kigali gusura ‘Tante’ we wabaga ku Kabeza, ahageze arabasuhuza baraganira, hanyuma ku gicamunsi ajya gusura umusore w’inshuti ye ‘K’ wari urwariye mu Barangi i Remera, mu Giporoso.
Ahageze ngo yasanze ameze nabi yarabyimbye amaguru, nk’Umugatolika wasengaga cyane yiyemeza kugumayo kugira ngo akomeze amusengere. Bigeze nimugoroba indege ya Perezida Juvenal Habyarimana iraraswa, bumva kuri radio inkuru ngo “Indege y’umubyeyi irarashwe”.
Yaje gusa n’uhunganye n’abandi ariko agaruka aho mu Barangi yari yarasize wa musore bakomeza kwihishanya dore ko ngo Interahamwe zahatinyaga ngo haba Amadayimoni, ndetse hakaba hari n’umusirikare wari warazibujije kuhaza harwariye umuvandimwe we, aza kuhamukura ariko ntizabimenya, uko yahabaye nabyo ni ubuhamya bikomeye.
Ati “Bishyira mu kwezi kwa gatanu, aho mu Barangi nabanaga na K. kuko aritwe twari tuhasigaye kandi ntari kumusiga, hinjiye abagore bane, bambaye za Garinade, bafite ibyuma n’udusashe, nibuka ko hari ikintu bari bafite mu ntoki, barambaza bati: Ni wowe urimo hano wenyine? Nti: Iiiii. Bati: ntawundi? Nti: Ntawe. Bati: Nta zindi nyenzi muri kumwe? Nti: Ntawe ukeretse umuntu turi kumwe hano urwaye. Bakomeza nkuryongora,…
Bamaze kumbaza bagiye kureba K. basanga yarashize amaguru yari yarabyimbye yari arwaye cyane, bati: Apuuu iki kinarwaye SIDA, bangarukaho.”
Ngo abo bagore bane baragarutse bamubaza nibo ibyo baribumusabe byose aribubikore, abemerera ko aribubikore ariko ntibamwice.
Ati “Ntabwo natekerezaga ngo barashaka kunkoresha iki. Umwe yari afite agasashe akoramo, sinzi ibyo yakuyemo anshyira ku mazuru. Byari ibintu bihumura nka twa duti two mu Bapadiri bateraga wanyuraho ukumva karahumura, anshyiraho numva ari agahumuro keza, akongeramo numva niko ngenda ngira imbaraga zidasanzwe, hari ikijerekani cy’amazi y’imvura ndaterura ndanywa.
Bari bafite ibintu bimeze nk’ama-conserve birenduka, barabimpa ariko sinari mbizi nkagira ngo ni uburozi ariko ndabirya nigura, byari birimo ibyunyu ndongera nywa amazi, bantera ibishinge ku maboko no kumaguru, ndagenda ngira ubushake n’ibibaraga ku buryo numvaga n’imodoka nayiterura, ariko ubwenge bwagiye.
Baba bafashe bya byuma banshiriyeho imyenda bandambika hasi, hari ikimatela kinini ndabyibuka, baba nabo bavanyemo imyenda uwa mbere uwa kabiri, nta kindi cyakurikiyeho, batangira kunkinisha Porono, umwe akavo undi akaza, rimwe bakanzaho ari babiri umwe akajya ku gitsina, undi akajya,… sinabasha kugusobanurira muri iyo minsi uko nari meze.
Uyu munsi iyo mbyibutse nyoberwa ibyo aribyo, natekerezaga ko ari amadayimoni, bwari ubugome bw’indengakamere, ntabwo nari nzi ikintu kitwa ubusambanyi, nari ntarabikora na bimwe by’abana ntabyo nigeze nkina, kandi nari nzi ko gusambana ari icyaha kibi.
Sinari nsiramuye, igihu kirazamuka ndababara, ariko muri bwa bubabare nkumva nanone ndabishaka, ya miti bari bampaye baragarukaga bakongeramo, twamaranye iminsi itatu nibera muri ubwo buzima, baragenda imiti inshizemo nta ubwenge K atangira kuba ariwe unyitaho nawe ntako yimereye.”
Amaze kugarura ubwenge ngo yabwiye ‘K’ ati “Ibi bintu ntihazagire ubimenya, ibi bintu ni amahano, n’ikotanyi zije kutubohoza ntabyo nazibwiye, babonye gusa ubuzima bubi twari tubayeho baratwondora.”
Abasirikare b’Inkotanyi ngo baje kubadukura muri iyo nzu yo mu Barangi bari bihishemo ku itariki 29 Gicurasi 1994, zibakura aho zibajyana kuri Stade Amahoro.
MUBANGA ati “Nari narababaye, narashegeshwe, tujya muri Stade nagendaga nk’urwaye imitezi, turagenda tugeze muri Stade, twahamaze iminsi nk’itatu ntaratinyuka kujya kwa muganga, icyakora nza kubona imiti ya ampicillin, rimwe nshaka kujya kwivuza kuko naranindaga amashyira, ariko nagera imbere y’umuganga ngahita nsubirayo.”
Nyuma ngo yashatse no kujya mu gisirikare aragenda ariyandikisha ariko bukeye bagiye muri Mucaka biramunanira. Aha, ahavuye abona kujya kwa muganga noneho, bamutera imiti ariko kuko yari yaratinze kwivuza ntakire neza.
Nyuma ya Jenoside yakomeje kujya yivuza ariko yanga gukira ibikomere ku gitsina ndetse n’ibyo ku mutima byatumye atakaza ubushobozi bw’umugabo bwe.
MUBANGA nyuma ya Jenoside igitsina cye nticyongeye kugira ubushake nk’umugabo ahubwo hanindagamo amashyira, ku buryo ngo hari igihe yageze akajya yambara n’Amaranje kugira ngo yirinde ko amashyira yajya ku myenda ye, dore ko ngo yakundaga isuku cyane kuko yari azi ko ‘umwanda ari uw’interahamwe’
Mu 2000, yaje gutangira kujya gusenga kwa Paul Gitwaza muri ‘Zion Celebration Center’, akomeza gusenga cyane.
Ati “Gitwaza ari mu bantu bampaye ubuzima,…nakomeje gusenga ariko mfite ikibazo kuko hari hakirimo amashyira, nkomeza gusenga.
Mu 2001 hari igihe twari mu cyumweru cy’ibitangaza nicaye barimo gusenga ibintu bisohoka mu gitsina ndatota, gutaha birananira, ndindira igihe abantu bashirira mu rusengero, hanyuma nkenyera ikote nari nambaye, ngeze mu rugo biranyobera, mbanza kubiceceka ariko uko abandi bavugaga ibyababayeho nanjye nza gutinyuka ndagenda ndabivuga, ari nabyo byamfashije kugeza n’uyu munsi.
Muri 2001, nibwo naje kumva nongeye kuba umugabo, rimwe mu gitondo narabyutse numva umurego wa kigabo wagarutse, ariko mu kugaruka nanone byanzaniya umubabaro ukomeye kuko aribwo bya bisebe byagaragaye. Nyuma baje kumbaga ariko biranga kuko bashyiragamo akadodo bigacirika, nyuma birananirana barapfuka, umuganga arambwira ngo komeze gusenga gusa.”
Hashize imyaka 11 Jenoside ihagaritswe yaje gukira, ariko ntiyakiyakira burundu kuko yari agifite uburibwe ngo n’ubu butarakira nubwo hashize imyaka 23.
Mu 2005, Dr Theobald Hategekimana uyobora ibitaro bya ‘CHUK’ ngo yaje kumubwira ko yakize ahubwo ikibazo asigaranye kiri mu mutwe ari nayo mpamvu adakira neza, kuko ngo yari akibereye mu 1994, ndetse amugira inama yo gushaka.
Nubwo gutereta bitamworoheye kuko abakobwa babiri ba mbere yaterese ngo bamwemereraga urukundo ariko bamenya amateka ye ashaririye bakamwanga, yaje gushaka ubu afite abana babiri babanyeho mu buzima we avuga ko bushaririye kuko kuba atarize, ndetse akaba ari n’ikimuga atabasha kubaha ibyo bakeneye muri Kigali.
Ikimubabaza cyane ngo ni amashuri y’abana kuko usanga abarihira ku mafaranga aba yahawe n’abagiraneza, iyo atayabonye ngo bataha nta ndangamanota bikamubabaza cyane kuko atekereza ko iyo biba bitaramubayeho, iyo aba yarize akarangiza amashuri ye ubu aba ababeshejeho neza. Ubu abanye neza n’umugore we n’ubwo atarakira bya burundu.
Mu iperereza Umuseke wakoze waje kumenya abandi bagabo babiri bo mu Ntara y’Amajyepfo bafashwe ku ngufu ariko kubavugisha ntibyadukundira.
Umwe muribo ngo yafatiwe ku ngufu i Butare, ubu ni mu Karere ka Huye, afatwa ku ngufu n’indaya yamutwaye ikamushyira mu rugo rwayo bakajya baryamana mu kimeze nk’ubwumvikane, ariko umuhungu wari ukiri imanzi we yabikoraga yigura kugira ngo atazamushyikiriza interahamwe.
Bamaranye ngo igihe kirenga ukwezi amukoresha ibintu atari yarigeze abona cyangwa ngo yumve mu buzima bwe kuko yari akiri umusore muto, hanyuma aza kumushyikiriza Inkotanyi zimaze gufata Butare.
Abagabo bafashwe ku ngufu nta butabera babonye
Kubera kudatinyuka ngo bavuge, kuba badashaka ko icyo bagifata nk’ipfunwe kigaragara ni bimwe mu byatumye badatinyuka ngo bagane ubutabera.
MUBANGA avuga ko mu bagore bane bamufashe ku ngufu yamenyemo umukobwa umwe witwaga Ingabire wabaga mu mutwe wiyitaga ‘Abazuru’, abandi ngo ntiyabamenye dore ko yari n’umushyitsi mu Mujyi wa Kigali. Uwo Ingabire we ngo yaje gufatwa arafungwa ariko aza gupfa.
MUBANGA abona gufatwa ku ngufu kwe n’abagabo bagenzi be ari ibintu byateguwe kuko abaje kumufata ku ngufu bari bafite ibikoresho birimo inshinge n’imiti biributume umugabo agira ubushake bwa kigabo mu gihe bashaka.
Ati “Sinzi niba arinjye babikoreye gusa, ariko bari barabyiteguye, nibuka iminsi ibiri itatu gusa, ubundi nari nataye ubwenge.”
Abaganga bavuga ko guhura n’ibibazo nk’ibi ntugane abaganga bishobora kukuviramo ubundi burwayi bukomoka kuri ‘trauma’ nk’ubusinzi bwa karande, gusara, n’ibindi.
Kubafasha byagoye Ibuka kubera ko batavuga ibyababyeho
Umuyobozi wa Ibuka, Prof Jean Pierre Dusingizemungu avuga ko abo bazi ari bacyeya kuko bigoye kugira ngo bamenyekane.
Ati “Ariko hari abo tuzi, kubera n’umuco w’Abanyarwanda kwegera abaganga b’indwara zo mu mute ntabwo byari mu muco cyane, kandi ubufasha bwa mbere bakeneye ari ubwo mu mutwe (psychological), ubufasha bwa mbere bw’ibanze ni ukubamenya no kubumva. N’ababashije kubegera ni abagore byoroheye kugaragaza ikibarimo, hakaba haranahise hajyaho gahunda zo kubafasha muri AVEGA n’ahandi.”
Dusingizemungu akavuga ko abagabo byabagoye cyane kwegera kwegera abaganga b’indwara zo mu mutwe (psychologist), gusa akavuga ko ubu ubwo itangazamakuru ritatangiye kubivuga bizabafasha nabo gutinyuka.
Ati “Birafasha, hashobora no kubaho ubukangurambaga bagatinyuma bakigaragaza tukabafasha, kuko dufite uburyo bwo kubafasha. Ahantu hakwiye gushyirwa ingufu ni ugutinyura abantu mu rwego rw’ubukangurambaga, kugira ngo n’abo bantu begere izo nzego zashyizweho zo kubafasha no kubabwira ko abaganga bagira ibanga uwo bakwegera yababikira ibanga.”
Soma inkuru: Abagore hagati y’ibihumbi 250 na 500 bafashwe ku ngufu muri Jenoside, abatarapfuye babayeho bate?
Ikitonderwa: Nibari hari undi mugabo cyangwa umusore uzi ufite ubuhamya nk’ubu twandikire kuri email kevinkamanzi@gmail.com.
Vénuste KAMANZI
UM– USEKE.RW


text:
Bamwe mu barezi bategereje iguriro rya mwalimu amaso yaheze mu kirere, REB ibivugaho iki? Umugabo wanjye nkunda kumwinginga rimwe na rimwe akabikora, nkumva ibyishimo birandenze gusa nta bikora kenshi kuko we ambwira ko atabimenyereye.
Mumara impungenge kenshi ko nta mwanda uba urimo kuko mba nakarabye, we akambwira ko atumva impamvu ibyo bintu mbikunda. Ndibaza icyo nakora nashobewe, mungire inama nkore iki? Hariho ababigwanira atakujya hejuru atabigukoreye Naho ingwara icyaramutse utanagisanze kiragisanga. Numbers zawe.
Ihangane none se yatangiye kubigukorera ryari. Utuye h? Niba ari I kgl. Umpamagare nkubwire uko ubyifatamo. Mbega ikibazo iyi couple ifite? Ariko hababaje cyane umugabo. Rwose wa mugore we gerageza usubire ku muco Nyarwanda ntago ibyo bintu byemewe. Kandi umenye ko ari wowe ari nawe mushobora kurwara indwara mutazi. Kd gerageza wikuremo ko ibyo aribyo bikunezeza byonyine.
Mbega umugabo wagoweee!!! Mugirire impuhwe. Muraho neza! Inama nakugira Ni uko washaka umuzungu ibyo nibo babikora mu Rwanda ntibimenyerewe. Hhhhhhhhh,umva nyine ko. Iyo mico utoza umugabo wawe siyo ahubwo sinzi nimpamvu yagukundiye niryo rimwe! Niba ubikunda uzasange uwo wabigukoreye abe ariwe mubana,gusa umugabo wae yaragowe warongoye karashika.
This forum is moderated before publication: your contribution will only appear after being validated by an administrator. Amategeko n'amabwiriza birakurikizwa. Please leave react unmount component field empty:. Ahabanza Amakuru amakuru amatangazo amateka imikino imyidagaduro.
Search: Andika icyo ushaka maze ukande "Enter". Nanjye si njye ni umusore twakundanaga wabinkoreraga ariko ntibyakunda ko tubana.Muraho bakunzi ba Umuryango. Mbandikiye ngirango mungire inama. Nari mfite umugabo tumaranye imyaka 15 ariko tutarabona urubyaro. Hose basangaga umugabo wanjye ari muzima naho njye mfite ibibazo bitandukanye bituma ntabyara.
Muri ibyo bibazo harimo ko trompe yanjye yazibyeimisemburo ya Ostrogene na Progesterone iri hasi ndetse na acide nyinshi mu gitsina. Muri ayo mavuriro yose baramvuye ariko ubwo burwayi bwanze gukira. Umugabo wanjye yamaze kunyirukana ambwira ko adakeneye guhambanwa ikara ambwira ko nzajya kwivuza namara gukira nkagaruka mu rugo. Yampaye imyaka 2 yashira ntarakira akanyirukana burundu naba naramaze gukira nkongera nkagaruka mu rugo tukabyara.
Please leave this field empty:.
Mbigire nte? Umugabo wanjye yanyirukanye anziza kutabyara
Amategeko n'amabwiriza birkurikizwa. Uraho neza muvandimwe! Imana niyo itanga urubyaro biragusaba gusenga cyaneee! Umugabo wanjye yarankunze aranyihanganira ariko umuryango we wari waranyanze bavuga ko naje guca umuryango wabo. Nawe rero uzamuhamagare agufashe. Numero ye ni Kd uzageyo pe.
Nyagatare: Umugabo yamutanye abana amuziza ko afite ubumuga
Muraho madame Nitwa Jean Paulndi umuganga nkaba nkora muri bimwe muri ibi bitaro bivuzwe haruguru. Nibyo koko uraremerewe cyane kubura urubyaro ni ikibazo gikomeye ku bagore.Nyongera abagabo- Sinjya nambara ikariso n'isutiye biranshyuhira- Ndaryoshye mfite n' amazi- Josy
Gukemura ikibazo cyo kutabyara ku bagore bikunze kugorana kurusha igihe ikibazo kiri ku mugabo. Kuri ubu hari umugabo uri gufasha abafite iki kibazo yifashishije ubuvuzi bwa gishinwa. Uzamugane urebe ko hari icyo yakumarira kuko amaze gufasha benshi.
Iyi numero ninayo akoresha kuri watsapp. Mbigire nte? Your name. Your email address. Igitecyerezo cyawe. Umugore ukora ibidasanzwe kandi biteye agahinda yasangije abakoresha imbuga Ad Restricted. Umunyamidelikazi Chloe Kardishian yavuze ko umuntu wibagishije ikibuno Abashakashatsi ku mitekerereze ya muntu bo muri Leta Zunze Ubumwe za Mu buzima hari ibintu utapfa kwiyumvisha ko bibaho.
Nari mfite imyaka Bamwe mu barezi bategereje iguriro rya mwalimu amaso yaheze mu kirere, REB ibivugaho iki? Jeannette Kagame yasabye ko ihohoterwa rikorerwa abana rishyirwa mu byaha bidasaza. Nitwa Mama Keza amazina yahinduwe ndi umugore wubatse ufite abana babiri. Nkunda ko andongora nkabyumva. Njya niyumva ko umunsi umwe nshobora kuzumva binaniye nkanyaruka akanyibutsa ibihe byahise.
Ku rundi ruhande, umutima uba umbwira ko naba nshiye inyuma uwo twashakanye, ikintu kingoye cyane nkibaza icyo nakora. This forum is moderated before publication: your contribution will only appear after being validated by an administrator.
Amategeko n'amabwiriza birakurikizwa. Please leave this field empty:. Ahabanza Amakuru amakuru amatangazo amateka imikino imyidagaduro. Search: Andika icyo ushaka maze ukande "Enter". Mba nshaka ko umugabo wanjye ancumita ariko we ntabishaka-Nkore iki? Tanga igitekerezo. Inkuru bijyanye Umugabo wa mkuru wanjye ashaka ko turyamana- Nkore iki? Igice cya Gatanu: Uburyo bwo kunyaza bworoshye bunaryohera umugore waciye imyeyo. Iyandikishe ku Makuru yacu Iyandikishe ujye ubona amakuru buri munsi!Bamwe mu barezi bategereje iguriro rya mwalimu amaso yaheze mu kirere, REB ibivugaho iki?
Umugabo wanjye naramukundaga, na we akankunda ariko ubu mfite ikibazo kinkomereye. Mu gihe yiteguraga gutaha iwabo ngo asange ababyeyi be, umugabo wanjye yaranyegereye ansaba ko mushiki we yaguma mu rugo tukaba tubana mu gihe agishakisha akandi kazi.
Narabyishimiye nemera ko uwo muramukazi wanjye aguma mu rugo tukabana. Ubu muramukazi wanjye yari amaze mu rugo rwacu amezi atandatu tubanye neza twese kandi namwishimiraga cyane. Ikibazo kinkomereye nakigize mu kwezi gushize ubwo natungurwaga no kubona ibintu bidasanzwe mu maso yanjye.
Icyo gihe nari nafashe abana bacu babiri, dufata urugendo tujya gusura umubyeyi wanjye kuko yambwiraga ko akumbuye abuzukuru be. Twagiye maze kubwira umugabo wanjye ko turamarayo iminsi ibiri ya weekend. Kubera ko nari ngarutse niruka, nageze mu rugo nsanga urugi rukinze mpita nkinguza imfunguzo zanjye vuba vuba ngo ntore imiti nari nibagiriwe mu nzu.
Niboneye umugabo wanjye aryamanye na mushiki we ku buriri bari gukora imibonano mpuzabitsina. Umva ndi umusore ariko witonde kubwira ibyo bintu abantu Banza uganire numugabo wawe ashobora kuba afite tromatisime kuko ibyo ntaho mbizi uwo mugabo akeneye canseling pe baburetse kubibwira ababyeyi.
Rero muramukazi wawe ntazagusimbura kdi niyo haje mukeba wawe hanze uguma mu rugo rwawe ukubaka. Iryo ni ishyano pe Munkingi zubaka Urugo rugakomera harimo no kwihangana ukakira ibyakubayeho. Mbere nambere ganira numugabo wawe umenye impamvu. This forum is moderated before publication: your contribution will only appear after being validated by an administrator.
Amategeko n'amabwiriza birakurikizwa. Please leave this field empty:. Ahabanza Amakuru amakuru amatangazo amateka imikino imyidagaduro. Search: Andika icyo ushaka maze ukande "Enter". Nkore iki? Nafatiye umugabo wanjye ku buriri aryamanye na mushiki we.
Ese nerure mvuge ibyamabyeho byose cyangwa nkomeze nicecekere? Inama yawe ni ingenzi. Tanga igitekerezo.Yakomeje avuga ko icyo gihe bageze i Kigali umugabo yaje kuba umusinzi wo ku rwego rwo hejuru uko atashye akabakangura ari nako abakubita.
None aribaza ati, mufashe rwose ndaremerewe mungire inama yicyo nakora ndumva umutima wenda guturika? Dusingizimana Remy is a journalist for Umuryango. He studied at the University of Rwanda. He started his career in writing about sports in Please leave this field empty:.
Amategeko n'amabwiriza birkurikizwa. Inama nakugira, ni inama ivuye muri Bibiliya. Niba koko ukunda Imana ntusenyere mugenzi wawe. Kuko icyo cyaha kitwa ubuhehesi, kubera ko uba ugiye ku wundi mugabo utaye uwawe.
Nkwifurije amahirwe rero. Bose bihorere wirerere abana. Kuko nubundi uwo mugiye gushakana nawe uzaba umutije umurindi wo gusenya irwe. Mwiriwe neza senga imana izagushoboza kwita kubana base ahokugirango usenyere mugenzi wawe nubundi imana yakurinze iracyahari.
Nkore iki? Murakoze mbaye mbashimiye ntegereje inama zanyu nziza mungira. Your name. Your email address. Igitecyerezo cyawe. Umukobwa uzwi cyane ku mbuga nkoranyambaga yatwitswe ari gukora ikiganiro Umushinwakazi witwa Lamu wari ukunzwe cyane ku mbuga nkoranyambaga kubera Nyandwi Saddam yateye ivi asaba umukunzi we ko bazarushinga Myugariro Nyandwi Saddam wamenyekanye muri Rayon Sports ariko ubu akaba Umukobwa wari usoje amasomo ye muri Kaminuza yakoze ubukwe nta mugabo barikumwe kubera igitutu Burundi: Ikamyo yari yuzuyemo abantu bari bavuye mu bukwe yaguye mu mugezi abarenga 13 bahasiga Uburyo bwiza bwo kweza uruhu nta ngaruka za Mukorogo.Umugabo twaryamanye bwa mbere twagiranye ibihe byiza Mungire inama bakunzi ba urwego.
Nkore iki Byose bizashira hasigare urukundo Video ku rukundo n'ubuzima bw'imyororokere. Labels: nkore iki. Post a Comment. Daily Inspiration and Motivation Loading Daily Quotes by CalendarLabs. Shyiraho email yawe ujye ubona inkuru zigezweho!
Aragisha inama: Umugabo wanjye yanduye SIDA none hari undi wifuza ko twibanira.Nkore iki?
Shakisha ku Urwego. Related Posts by Categories. Newer Post Older Post Home. Subscribe to: Post Comments Atom. Reba Video. Nari nicaye ku buriri bwanjye ndi mu myitozo y'imibare Guca imyeyo:Uko naciye imyeyo. Dore ibyiza 5 byo gukuna utari uzi. Uzarebe ibi bimenyetso niba ushaka kumenya umukobwa unyara. Biriya umukobwa aba yigirisha urimo kumuswera yitakisha, yiriza ntaho bihuriye n' ububabare n'agahinda!
Kandi nta n'ubwo aba yig Guca imyeyo: Icyo umuhanga mu gufasha abagore n'abakobwa abivugaho. Guca imyeyo ni igikorwa cyakorwaga mu muco nyarwanda ndetse kigakorwa n'abakobwa. Ese haba hari ingaruka zo gukora cyangwa kudakora iki Kuki bamwe mu bagore bumva bafite agahinda, ubwoba, umujinya no kumva badatuje nyuma yo gukora imibonano mpuzabitsina. Gushyukwa bituma i Impamvu umukobwa mutari mu rukundo cyane yanga ko muryamana.Nitwa Gwiza Chanceline mfite imyaka Umugabo wanjye twabanye mfite imyaka 20 we yari mukuru kuko yandushaga imyaka Kuva twabana nabonaga azi ubwenge cyane afite ibitekerezo bizima, ninawe wangiriye inama yo gutangira ubucuruzi, ndetse anabimfashamo ubucuruzi bwanjye butera imbere burakomera.
Akazi yakoraga ntabwo nari nkazi ariko we yari yarambwiye ko ari maneko, ninayo mpamvu iyo yatahaga afite imbunda ntabwo nabitindagaho, cyangwa se yaba atashye bwije cyane, ubundi ntanatahe nkumva ko ari mukazi. Kumbi yari yarambeshye ahubwo yari umujura ruharwa babandi bibisha intwaro, ubwo rero nyuma yaje gufatwa mbanza kugira ngo baramubeshyera ariko ibyavugiwe mu rukiko mu rubanza rwe byatumye ntangara cyane nibaza niba uwo muntu ari we twabanaga mu nzu biranyobera.
Kuko nubundi twamenyanye aribwo agisohoka muri gereza ahamaze imyaka hafi 10, ariko we yambwiraga ko aturutse muri America ariho yabaga. Ibyo rero nibyo byatumye mfata umwanzuro wo gusaba gatanya ubu ndashaka umuntu twakundana tukibanira. The post Umugabo wanjye yakatiwe gufungwa igihe kirekire cyane niyo mpamvu ndi gushaka umusore twakwibanira. Home About Contact Us.
People Trending. Home news Umugabo wanjye yakatiwe gufungwa igihe kirekire cyane niyo mpamvu ndi gushaka umusore twakwibanira. Tags news. Facebook Twitter. Ibitekerezo Abasomyi. Popular Posts. Umunyamakuru Ines ushaka uwo atwitira akamwishyura yavuze ko hari abamwita indaya rwanda RwOT October 08, Umwe mu bo Polisi yafashe bakekwaho kujya kwiba bakica umushoferi yavuze ko yemeye icyaha kuko yari arembejwe n'inkoni rwanda RwOT October 07, Huye : Umupolisi na gitifu bahagarikiye abaturage bari gukubita umurambo barafunzwe rwanda RwOT October 11, Uwahoze ari umugore wa Katauti, yasobanuye impamvu umugabo uje mu buzima adapfa kubuvamo byoroshye rwanda RwOT October 11, Ibintu utemerewe kubwira umukunzi wawe mumaze gukorana imibonano mpuzabitsina rwanda RwOT October 07, Birababaje kubona umugore mwiza wakoreye Imana akabivamo akaba umumansuzireba amafoto agaragaza ubwiza bw' uwo mugore.
Polisi yataye muri yombi abantu bari bambaye ubusa buri buri bari mu kirori cyo guhuza ibitsina.
Igitsina cy’umugabo
Reba amafoto rwanda RwOT October 11, Recent Posts. Business Technology. Footer Social Widget.


text:
Dore igice kimwe cy’ubuzima abanyarwanda bo muri iki kinyejana babayemo, ku butegetsi bwa Kagame na FPR
Ariko se iyo umuntu yitegereje nk’aya mashusho, akumva aya majwi, agakurikizaho amadisikuru y’abitwa ngo n’abategetsi mu nzego zose, ntiyari akwiye kubabazwa no kumva akarengane n’agahinda Abanyarwanda bashyizwemo n’iyi ngirwa Leta y’ivangura n’igitugu. Ikibabaje ariko kurushaho ni ukumva amadisikuru ava mu kanwa k’abo bategetsi birirwa bitaka ngo bavanye abanyarwanda bose mu bukene, bateje imbere abagore, bagize u Rwanda Singapour y’Afurika. Ngaho namwe nimurebe abo baturage, murebe aho barara, murebe uko bambaye maze muzabwire Kagame azatinyuke ajyane abashyitsi be yirirwa abeshya ngo yakijije u Rwanda maze ajye kubereka abo banyarwanda ayobora. Rahira ko yatinyuka! Aho kubajyanayo, yabanza kwigizayo izo ngorwa, byacambwa akabajugunya Iwawa, cyangwa bakabafungira n’ahandi kugeza abo bashyitsi batashye. Nyamara azirirwa abaratira Kigali ngo ni wo mujyi ufite isuku ya mbere muri Afurika,hari nubwo akabya akavuga ngo ku isi yose. Sinshidikanya ko ibiturage byose byo mu Rwanda ndetse n’utujyi tumwe na tumwe bifite bene iyi sura. Biteye isoni n’ikimwaro muri iki kinyejana. Ibivugwa byose ni ibikangisho, ukuri guhabanye n’amagambo.
Mwapfa Singapour ya Kagame, reba uko abaturage basa n’aho batuye;
Mwapfa ubutabera bwa Busingye,,umva uko imanza zicibwa n’uko zirangizwa;
Mwapfa imiyoborere myiza ya Kaboneka, umva uko abagitifu n’abandi bakegesi basobanura ibibazo;
Mwapfa iterambere ry’abategarugori rya Kagame na Diane Gashumba, dore uko abategarugori bazamuwe mu ntera;
Aho Kagame yababajwe n’uko abaturage bamuhemba babayeho, ahubwo we yahisemo kubahunga akirirwa aguruka ajya kubeshya iterambere arota, yagaruka akabigisha kwica amaze no kubicamo. Iki gihugu giteye agahinda.
Ariko rero muzitege ikizakurikira aya marira y’abaturage, Imana irayakira kandi akayirakaza. Hagowe uzaba yarafatanyije n’umugizi wa nabi wahonyoye ubwoko bw’Imana abuziza akamama, kuko uguhora kwayo kuzarenza inshuro 77 inshuro karindwi. Uragowe wowe uhimbarwa mu mwanya wicayemo ukirengagiza ububabare n’ubutindi bw’umuturage, ugahimbarwa uba umufatanyacyaha, igihe kirakujyanye kandi uzicuza utakibifitiye umwanya. Nyamara nta cyo wari ubuze ngo ugire icyo wahindura mu myumvire y’iyo politiki rupyinagazi.
Igihe cyari iki, na ho ubundi amateka azatubaza twese icyo twamariye Abanyarwnda.
Emmanuel Senga


text:
Kicukiro: Abaturage 200 bahawe mituweli basabwa kuzikoresha
Yanditswe na Amani Claude
Sosiyete Nyarwanda itanga ubwishingizi butandukanye, SONARWA General, yatanze imisanzu y’ubwisungane mu kwivuza “Mituweli” y’amafaranga ibihumbi 600 ku baturage 200 bari mu kiciro cya kabiri cy’ubudehe bo mu kagali ka Karambo, Umurenge wa Gatenga mu karere ka Kicukiro, basabwa kuzivurizaho ntihagire urembera mu rugo cyangwa ngo yicare atisuzumisha uko ubuzima bwe buhagaze.
Umuyobozi w’ishami ry’ubwishingizi bw’ubuzima, muri iyi sosiyete, Aurore Mimosa Munyangaju, ubwo yashyikirizaga ayo mafaranga abaturage n’Akarere ka Kicukiro mu kibanza k’imurikagurisha SONARWA ikoreramo, yavuze ko buri mwaka bagira gahunda yo kureba igikorwa bakora cyo kunganira Leta y’u Rwanda, cyane cyane mu guteza imbere imibereho myiza y’abaturage.
Yasobanuye ko nk’abari mu bwishingizi bw’ubuzima, bakaba baritabiriye imurikagurisha mpuzamahanga ku nshuro ya 21 rihora ribera mu kagali ka Karambo bifuje kugira icyo bakorera abaturage batishoboye batuye mu midugudu y’ako kagari batishoboye bo mu kiciro cya kabiri.
Ati: “Nk’abari mu bwishingizi bw’ubuzima, icyo twatekereje muri iki gihe k’imurikagurisha, twifuje guha ubwishingizi bwo kwivuza bwa mituweli abantu 200 batishoboye bo mu kiciro cya kabiri cy’ubudehe mu rwego rwo kugira ngo nibura abo baturage aho batuye habera imurikagurisha na bo bashobore kuba hari igikorwa cyabakorerwaho kikabateza imbere”.
Bamwe mu baturage bahawe izo mituweli, babwiye Imvaho Nshya ko byabagoraga kubona mituweli z’imiryango yabo ku buryo hari bamwe bamaraga umwaka batishyuye kandi hari igihe barwara bagakenera kwivuza.
Nyiransabinka Agnes ufite umugabo n’abana babiri yagize ati: “Mituweli ntayo nari mfite, mu yindi myaka ishize nagiye nyishyurirwa n’abaterankunga, no mu mudugudu hari ukuntu barebaga abatishoboye bakabateranyiriza amafaranga bakabishyurira mituweli.
Umwaka ushize, 2017/2018 sinatanze mituweli; umwana wange yarwaye amaso ku buryo atabashije kwiga umwaka wose, ariko hari umuntu w’umugiraneza wabonye uko amerewe ni we wamuvuje mu mavuriro yigenga arakira ubu ari kwiga”.
Yakomeje avuga ko nubwo afite ubushobozi buke ariko hari ingamba yafashe zo kwisunga bagenzi be mu mudugudu ku buryo bagenda bazigama amafaranga make uko buri umwe yishoboye bityo umwaka utaha akazabasha kwishyura mituweli z’umuryango.
Mukagasana Marie Chantal ufite abana bane n’umugabo yagize ati: “Mituweli yangoraga kuko mbere nabaga mu kiciro cya mbere ariko mu 2017 bakinkuyemo njya mu cya kabiri n’ubu ntayo nari mfite. Nta kazi kihariye mfite n’umugabo wange ntako, tubayeho mu buryo bugoye kuko n’abana bariga; hari igihe baguhamagara bati umwana yarembye, iyo nta mituweli biba ari ikibazo”.
Uwari uhagarariye urugaga nyarwanda rw’Abikorera PSF, Mutagoma Felix, yasabye abo baturage ko icyo gikorwa bakorewe bagifata neza bakibuka ko mituweli isobanuye kwivuza, bityo ntihazagire urembera mu rugo cyangwa ngo yicare atazi uko ubuzima bwe buhagaze ku ndwara runaka.
Umuyobozi w’akarere ka Kicukiro wungirije ushinzwe imari n’iterambere ry’ubukungu, Mukunde Angelique, yavuze ko izi mituweli zisiga akarere kazamutse ku kigero cy’abamaze kwishyura ubwishingizi uyu mwaka wa 2018/2019 by’umwihariko Umurenge wa Gatenga uhita ugera kuri 40% kuko mu cyumweru gishize wari kuri 27%.


text:
Umuhanzikazi Noëlla Izere uri mu bahagaze neza mu njyana gakondo yashyize hanze indirimbo “Mama”yakomoye ku rukundo nyina yamweretse ndetse igamije gufasha abakunzi ba muzika nyarwanda gushimira umubyeyi wabo w’umu mama.
Noëlla Izere yabwiye Umuryango ko indirimbo “Mama”yayikoze ashimira umubyeyi we ariko anazirikana gufasha abakunze be n’aba muzika muri rusange gushimira abamama babibarutse.
Yakomeje avuga ko iyi ndirimbo yayikoreye umwihariko w’ababyeyi b’aba mama ariko atigeze akerensa akamaro k’aba Papa mu kubyara no kurera abana babo.
Muri iyi ndirimbo, Noëlla Izere yibanze ku rukundo nyina yamweretse aho hari aho aririmba ati “Urukundo rwawe n’ikirenga ndarwitegereza amarira akandenga,ngasanga ntacyo nakwitura,ngasaba Imana ngo izakwiture.”
Yakomeje ati "Warakoze kunderana urukundo,ngo ninkura nzamenye gukunda.Warakoze wampaye umunezero.Niyo mpamvu mpora nisekera."
REBA INDIRIMBO MAMA YA NOELLA IZERE:
Umuhanzikazi Noëlla Izere uri kuzamuka neza mu muziki nyarwanda
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN


text:
Nkuko bitangazwa n置rubuga Menyanibi, ngo abari aho byababereye amayobera batangira kwiruka kuko babonaga ibyo bidasanzwe. Icyakora bamwe bagerageje kumuzimya gusa na Polisi iratabara baramuzimya. Akaba yahiye bikomeye icyakora yahise ajyanwa mu bitaro bya Kigali, CHUK.
Abantu bari aho nabo bavuga ko batazi uko byagenze, byabayobeye kuko bagiye kubona bakabona ari kwaka. Bakaba bakeka ko yisutseho lisansi cyangwa akaba yafashwe n誕madayimoni. Icyatumye ashya kugeza ubu ntikiramenyekana.
Source: Menyanibi.com


text:
YASUWE 31
Umuyobozi w’Intara ya Mbeya muri Tanzania, Albert Chalamila, yatangaje ko agiye gushyiraho gahunda yo gukubita ingaragu kugira ngo zive mu busiribateri.
Asobanura ko ingaragu kuzikubita bigamije kuzumvisha ko zigomba kubaka ingo, aho ukubiswe azajya asabwa gushakisha uwo barwubakana.
Chalamila yagize ati: “Ubu twatangiye gukoresha inkoni mu bintu byose, uwo tuzajya dusanga mu rugo atararongorwa ni ukumukubita kugira ngo ajye gushaka umugabo.”
Yunzemo ati “Uwo tuzajya dusanga ari mu rugo yaranze kurongora na we ni ukumukubita kugira ngo ajye gushaka umugore, ufite imyaka ihagije agomba gushishikarizwa gushaka.”
Ikinyamakuru Mwananchi cyanditse ko uyu muyobozi mu mvugo ye, yakomeje asobanura ko inkoni ari ingenzi, ati “Inkoni zirafasha”.
Uyu muyobozi mu minsi ishize yaravuzwe cyane mu itangazamakuru, ubwo yakubitaga abanyeshuri batwitse uburyamo bwabo (Dormiroty), imiryango iharanira uburenganzira bwa muntu ikabyamagana.
Perezida John Magufuli ariko mu ntangiriro z’uku kwezi k’ Ukwakira 2019 yashimye ikubitwa ry’abo banyeshuri bo mu mwaka wa Gatanu n’uwa Gatandatu ku Ishuri Ryisumbuye rya Kiwanja riri mu Karere ka Chunya, avuga ko abana bigize nabi bakwiye gutsiburwa.
Yagize ati “Narimo nganira n’Umuyobozi w’Intara ya Mbeya ndamubwira nti nakunze ibyo wakoze, mubwira ko ahubwo bariya bana yabakubise inkoni nkeya”. Buri umwe yakubiswe eshatu.
Yakomeje agira ati “Nta kuntu Leta yatanga amamiliyoni kugira ngo twubake amashuri hanyuma umwana akajya kuyatwika.”
Perezida Magufuli yavuze ko yanasabye Albert Chalamila kwirukana abo banyeshuri, ati “Naramubwiye nti ’irukana abo banyeshuri bose, n’ubuyobozi bw’iryo shuri buvanweho kuko biriya ni uburangare ku ruhande rw’ubuyobozi’ “.


text:
Mu rusobe rw’imico inyuranye hirya no hino ku isi Nyirabukwe w’umuntu ni umwe mu bantu bubashywe kandi bakagira agaciro cyane mu masano y’imiryango kugeza ubwo hari ibyo imwe mu mico ibaha uburenganzira bwo kugira byinshi bakorerwa cyane n’abakazana ababo.
Nyamara ariko n’ubwo ari bamwe mu bantu bahabwa icyubahiro n’abantu akenshi binyuze mu nzira z’imico inyiranye no mu buryo bunyuranye bikunze kuvugwa ko bagira uruhare rutari ruto mu gutera amakimbirane n’ubwumvikane bucye hagati y’abana babo bashakanye.
Ibi kandi bivugwaho cyane no mu muco Nyarwanda dore ko hari n’umugani ugira uti ”Nyokobukwe agusenyera atisize” ba Nyirabukwe b’abantu bakaba bakunze gukemangwa cyane kubera gushinjwa kugira uruhare rutari ruto mu makimbirane akunze kuba mu miryango y’abashakanye.
Ibi byabaye imvano yo gutuma hakorwa ubushakashatsi mu buryo busa n’agateganyo mu gihugu cy’u Bwongereza bwakozwe na sosiyete ya Philips bwaje kugaragaza ko ba Nyirabukwe b’abantu ari imvano ikomeye yo gutera amakimbirane n’umwiryane mu miryango y’abana babo, bityo bagatuma abana babo babana mu buryo bw’urwikekwe no kutizerana bibaturutseho.
Mu bisubizo byatanzwe n’abantu ibihumbi bibiri bakoreweho ubushakashatsi mu bijyanye n’amakimbirane akunda kugaragara mu miryango hagati y’abashakanye bagaragaje ko ibintu biza ku isonga mu gutera amakimbirane mu ngo ari amafaranga n’imirimo yo mu rugo.
N’ubwo ayo makimbirane ariyo agaragara mu miryango, imvano zayo zashyizwe ahagaragara ku isonga harimo ba Nyirabukwe b’abantu, aba nibo batera impagaraga cyane mu miryango zishingiye ku ikoreshwa ry’amafaranga n’imirimo yo mu rugo.
N’ubwo ubu bushakashatsi bwakorewe mu gihugu cy’u Bwongereza, biragaragara ko ibisubizo byatanze bifitanye isano ya bugufi n’ibyo mu bindi bihugu birimo n’u Rwanda kuko n’umuco Nyarwanda hari uburyo ubigaragazamo nk’uko umugani twabonye haruguru ubigaragaza.
Uretse ba Nyirabukwe b’abantu baba ba Nyirabayazana y’ibibazo byo mu ngo z’abashakanye, hari izindi mpamvu zagaragajwe zirimo kunywa ibisindisha kugura ibintu nkenerwa mu rugo ku gahato mbese nta bwumvikane bwabayeho mu igurwa ryabyo ku mpande zombi, ikindi cyibazo cyagarutsweho ni uburyo bwo guhitamo porogramu za televiziyo aho akenshi abagabo baba bifuza kureba imipira y’amaguru nyamara ku rundi ruhande abagore baba bifuza kwikurikiranira urukurikirane rw’amafilimi yiganjemo ay’u rukundo.
Usanga akenshi barebera ayo mashusho kuri televiziyo imwe bityo buri wese agashaka kureba ibimushimisha bikaba byabyara amakimbirane aho abagore batatu kuri batanu batabyihanganira bagahitamo gushoza intambara kugeza bageze ku ntego yo kureba amashusho bashaka dore ko iyi mpamvu ituma abagabo bahitamo kurebera iyo mipira mu tubari cyangwa mu byumba byerekanirwamo sinema.
via 7 sur 7.be
Video Abakobwa Beza
Uko Mabukwe Yatumye Ntana n'Umugore Wanjye
Mu rusobe rw’imico inyuranye hirya no hino ku isi Nyirabukwe w’umuntu ni umwe mu bantu bubashywe kandi bakagira agaciro cyane mu masano y’imiryango kugeza ubwo hari ibyo imwe mu mico ibaha uburenganzira bwo kugira byinshi bakorerwa cyane n’abakazana ababo.


text:
1:MUBWIRE KO UMUKUNDA: iyo umukunzi wawe ukunda kumubwira ko
umukunda bituma akomeza kugira ikizere. 2: MUTAKE UBWIZA BWE. iyo umukunzi wawe ubwira ukuntu ari mwiza nuko ateye neza
bituma yumva aguwe neza muri we. 3:MUBWIRE KO ASOBANURA ISI KURI WOWE. Ahangaha umubwira ko umwishimira cyane kandi ko iyo
muri kumwe wumva umeze nkaho uri muyindi si yawe kubera we. 4:MWIZEZE KO UTAZIGERA UMUBABAZA NARIMWE. Ibi bituma yumva ko
byanze bikunze nawe azakora uko ashoboye kose nawe ntazakubabaze. 5:MUBWIREKO UZAMUBERA UMUNYAKURI , iyo umubwiye gutya
bituma akugirira ikizere. 6:MUBWIRE KO ARI IGICE KININI KINGENZI CY'UBUZIMA BWAWE, aha ugerageza kumubwira ko iyo muri kumwe
wumva umeze nkuri muyindi si yanyu mwembi. 7:MUBWIRE IBYIZA BYE AFITE. Aha Ngaha umwereka ukuntu akeye ukuntu atuje,ukuntu
ari mwiza bityo bigat....
Video Abakobwa Beza
DORE IBINTU 7 WABWIRA UMUKUNZI WAWE BIGATUMA MUBANA AKARAMATA
1:MUBWIRE KO UMUKUNDA: iyo umukunzi wawe ukunda kumubwira ko


text:
Muri iyi nkuru tugiye gutemberana Umujyi wa Seoul, Umurwa Mukuru wa Korea y’Epfo, igihugu kibarizwa ku Mugabane wa Aziya mu Burasirazuba bw’isi.
Inzira zituruka mu Rwanda zigana muri Korea y’Epfo ni nyinshi bitewe na Sosiyete y’indege buri wese yahitamo. Njye ubwo nakoraga uru rugendo rurerure, byari ngombwa ko nyura i Dubai hanyuma nkabona kuhafatira indege ijya muri kiriya gihugu.
Ubusanzwe, buri wese ufashe urugendo rurerure nk’uru ntaba yifuza na gato gutinda mu nzira ngo amare amasaha menshi atarahindura indege kuko biri mu bimunaniza kurushaho ariko njye si ko byangendekeye kandi nta yandi mahitamo nari mfite. Nagombye gutegereza amasaha arenga 12 mu Mujyi wa Dubai kugira ngo mfate indi ndege ijya muri Korea y’Epfo.
Nkimara kubona ko urugendo rwanjye ruzamera rutyo nahisemo kwishyura indi visa impesha uburenganzira bwo gusohoka mu kibuga cya Dubai wenda ngatembera ariko ntiriwe mu kibuga cy’indege kuva saa kumi n’ebyiri za mu gitondo kugeza saa yine z’ijoro.
Ako kari agaciyemo reka nkomeze ibya Korea: Urugendo rw’indege hagati ya Dubai na Seoul rutwara nibura amasaha ari hagati y’icyenda n’icumi yiyongera ku yandi atandatu yo kuva i Kigali ujya i Dubai.
Ikibuga cy’indege Mpuzamahanga umuntu wese ujya muri Korea y’Epfo ashyikiraho cyitwa “Incheon International Airport”, giherereye mu gace kitwa Incheon mu Burengerazuba bw’iki gihugu neza ku nyanja y’umuhondo (Yellow Sea) iri hagati y’iki gihugu n’u Bushinwa.
Iki kibuga ubirebye neza ni nk’akarwa gato kari mu mazi konyine, aka gace ka Incheon gahana imbibi n’Umujyi wa Seoul ari wo Murwa Mukuru w’igihugu
Kuva ku kibuga cy’indege kugera kuri Hotel Intercontinental nari ncumbitsemo, nayo iri mu gace ka Seoul kitwa Gangnam aho nari ngiye kwitabira inama ijyanye n’iby’ingendo zo mu kirere, harimo nibura urugendo rw’isaha n’igice muri bisi.
Ibi ubwabyo ku muntu mushya muri iki gihugu bihita bigira isura y’ubukerarugendo bitewe n’uko iyi mijyi yose ari imirambi kandi yuzuye inyubako nyinshi ndende zaba izo guturamo cyangwa iz’ubucuruzi.
Ni ahantu uhura n’inzuzi nyinshi zifite amazi aza neza ku buryo biba binogeye ijisho cyane cyane ku bantu bagenda muri bisi kuko bo baba bari hejuru gato ugereranyije n’uwagenda mu modoka nto iciye bugufi.
Nk’umufotozi w’ibijyanye n’ubukerarugendo, mu minsi itageze ku cyumweru nahamaze nagombye gufata nibura igicamunsi kimwe ndinyabya ntembera uyu mujyi ari na ko mfata n’amafoto ashoboka (mubona muri iyi nkuru) mbifashijwemo n’inshuti yanjye twiganye mu mashuri ituyeyo. Birumvikana ko ntari kubasha kuzenguruka imfuruka zose za Seoul nubwo atari umujyi munini ariko sinari mfite umwanya uhagije.
Umujyi wa Seoul muri rusange
Seoul, umurwa mukuru wa Korea y’Epfo, ni umujyi ufite byinshi wihariye birimo kugira internet yihuta cyane, imiturirwa miremire igezweho, inzira zo hasi za gari ya moshi ziteye imbere, uduce twinshi tw’amateka y’iki gihugu ndetse n’ibyiza nyaburanga bikurura amatsiko ya ba mukerarugendo.
Ni umujyi muto cyane urutwa na Kigali kuko ufite kilometero kare 605.2 ariko utuwe na miliyoni zirenga 10 z’abaturage inshuro icumi z’abatuye umujyi wa Kigali kuko habarirwa abaturage bangana na miliyoni 1.1.
Seoul iherereye mu Majyaruguru y’Uburengerazuba bwa Korea y’Epfo. Rwagati muri uyu mujyi hacamo umugezi muremure cyane witwa ‘Han’ uwugabanyamo ibice bibiri ndetse bifite n’itandukaniro nubwo atari rinini.
Igice cya Ruguru y’umugezi kirimo Akarere ka Gangbuk kiganjemo ibyiza nyaburanga byinshi bisurwa na ba mukerarugendo mu gihe icyo hepfo y’umugezi harimo agace ka Gangnam, [ya yindi muzi mu ndirimbo ya Gangnam Style] kabamo ubuzima buhenze ndetse za Club ni ho zibarizwa, utubari, ibirori, imideli igezweho, n’ibindi nka byo.
Abatuye uyu mujyi bakoresha cyane ururimi kavukire ku buryo n’umuntu uhagiye vuba agirwa inama yo kumenya amagambo make y’ikinya-Korea nka ‘annyeonghaseyo’ [Mwiriwe], ‘Kamsahamnida’ [Murakoze], Ne [Yego] cyangwa ‘Aniyo’ bivuze Oya. Izindi ndimi bakoresha ni Icyongereza, Igishinwa, Ikiyapani ndetse n’Ikirusiya.
Seoul imaze imyaka irenga 2000 ishinzwe
Seoul ni umujyi washinzwe muri 18 Mbere y’ivuka rya Yezu, ugirwa Umurwa Mukuru wa Korea y’Epfo n’ubwami bwa Joseon bwayoboye iki gihugu ibinyejana bitanu kuva mu cya 14 ndetse ni bwo bwami bwa nyuma bwabayeho muri iki gihugu.
Ni umujyi ukikijwe n’imisozi umunani ariko wo ubwawo ni imirambi kuko uherereye mu bibaya by’umugezi wa Han, ukaba uri muri kilometero 50 uvuye ku mupaka w’iki gihugu na Korea ya Ruguru.
Seoul igabanyijemo Uturere 25 twitwa ‘gu’ mu rurimi rwabo, aho buri ‘gu’ iba igabanyijemo ibyo wakwita nk’imirenge yo mu Rwanda bita ‘Dong’.
Ikirere cyo muri uyu mujyi, byagora umunyarwanda gupfa kukimenyera kuko iyo ari mu itumba haba hakonje cyane bikabije ndetse iyo ari mu mpeshyi nabwo haba hashyushe cyane bikabije, gusa haba ibihe bine by’umwaka, Impeshyi, Itumba, urugaryi ndetse n’umuhindo ndetse igihe cyiza cyo kuhasura ni hagati ya Werurwe na Gicurasi.
Ifite uduce dutanu twashyizwe mu mirage y’Isi na UNESCO
Kubera amateka maremare y’iki gihugu, gifite ibice byinshi byashyizwe ku rutonde rw’imirage y’Isi rukorwa n’ Ishami ry’Umuryango w’Abibumbye ryita ku Burezi, Ubumenyi n’Umuco (UNESCO), hagamijwe kurinda no kumenyekanisha ibikorwa bibumbatiye amateka, umuco n’umurage hirya no hino ku Isi.
Korea y’Epfo ifite uduce 15 twashyizwe kuri uru rutonde ariko dutanu muri two duherereye mu murwa mukuru, Seoul.
Ahambere ni ku ngoro y’ibwami ya Changdeok yubatswe mu kinyajana cya 14 yabagamo ibikomangoma, ahandi ni ahitwa Hwaseong hubatswe mu kinyejana cya 18 n’umwami Jeongjo, ahimurira umugogo wa Se, ubundi ahakikiza inkuta ndende kandi zikomeye mu buryo bwo kuharinda.
Aha Gatatu ni ku gicaniro cya Jongmyo cyubatswe mu kinyejana cya 14, cyakorerwagaho imihango yo gushyingura abami n’abamikazi b’ubwami bwa Joseon; ahandi ni Namhansanseong hubatswe kinyejana cya 17 kugira ngo mu gihe cy’intambara umwami n’umuryango we bajye bahahungira, cyane ko ari ku musozi kandi hakikijwe n’inkuta ndende ziri kuri kilometero 16.
Aha Gatanu ni ku bituro by’abami 40 by’ubwami bwa Joseon buherereye ahantu 18 hatandukanye.
Bimwe mu bice birinzwe kandi bisurwa cyane ni Ingoro nkuru y’ibwami, ikaba ariyo nini muri eshanu ziri muri iki gihugu yitwa Gyeongbokgung iherereye mu majyaruguru ya Seoul yabagamo umuryango w’ibwami, ifite inzu 330, ibyumba birenga 5.500 kuri hegitari 43.
Abahasura berekwa imyiyereko itandukanye yo mu gihe cya cyami, mu rwego rwo kwerekana amateka no kuyasigasira ndetse kuhasura birahendutse cyane kuko ni amadorali 2.69 ku bantu bakuru na 1.35$ ku bana bafite imyaka 7-18.
Uretse ibi muri uyu mujyi haba ibikorwa byinshi by’amateka birimo agace kubatswemo inzu gakondo gusa kitwa ‘Bukchon Hanok Village’ ndetse n’isoko gakondo rya ‘Gwangjang’ rikunda gucururizwamo amafi akiva mu mazi.
Seoul ni iwabo w’amasosiyete akomeye nka Samsung, LG na Hyundai
Uyu mujyi ufite amateka akomeye kuva mbere ya Yezu, mu gihe cy’abami, mu cy’ubukoloni bw’Abayapani bawumaranye imyaka 35, bagasenya inkuta zawurindaga, intambara ya Korea yasize igabanyije Korea y’Epfo na Ruguru, na yo yangije byinshi, ubu ni umujyi mwiza cyane ndetse unacumbikiye amasosiyete akomeye hano ku Isi.
Samsung izwi mu gukora ibikoresho by’ikoranabuhanga cyane telefone, LG izwi cyane mu ma television na telefone ndetse na Hyundai ikora imodoka na moto byose byavukiye muri Korea y’Epfo ndetse ibyicaro bikuru byazo biba muri Seoul.
Uyu mujyi urangwa n’imiturirwa miremire cyane igera kuri 82 irengeje metero 150, Uyu mujyi ndetse uza ku mwanya wa 18 ku Isi mu mujyi ifite inyubako ndende. Ukaba uzwiho kugira internet yihuta cyane ku buryo no muri za gari ya moshi zigendera mu nsi y’ubutaka ziba zirimo 4G LTE.
Aha haba kandi ikiraro kirekire ku Isi kiri hejuru y’umugezi wa Han, gifite uburebure bwa metero 1.140. Uretse kuba uburebure bwacyo ari bumwe mu bwirinzi n’iyo ukirebera kure uba ubona kibereye ijisho.
Abahindu n’Abakirisitu ni yo madini ahiganje
Nubwo abahindu n’abakirisitu ari bo bahiganje, hari abaturage batagira idini babarizwamo.
Ubushakashatsi buheruka bwakozwe mu 2015 bwagaragaje ko muri iki gihugu 56.1% nta hantu bagira basengera, aho hafi 20% babarizwa mu idini ry’Aba-Protestant, 15.5% bakaba mu idini ry’aba-Buddhiste, 7.9% muri gatolika, abandi bake basigaye bakaba mu yandi madini.
Aba-Buddhist nubwo ari bake ugereranyije n’abakristu ni ryo dini yabayeho mbere muri iki gihigu ndetse icyo wakwita nk’urusengero rwabo rwa mbere rwubatswe mu 635.
Ushaka kureba neza umujyi wa Seoul ushobora kujya mu nyubako ya N Seoul Tower iherereye ku musozi wa Namsan, wubakiwe ibikorwa by’itumanaho, Television na Radio ndetse no kureba umujyi aho ufite metero 236.7 ni ukuvuga Kigali City Tower inshuro ebyiri hakarengaho na metero 56. Ni yo nyubako ya Kabiri muri Seoul igera mu bushorishori.
Ushobora kandi kujya mu muturirwa usumba iyindi muri iki gihugu ndetse ukaba uwa 5 mu burebure kw’isi hose, ukaba ari uwitwa Lotte World Tower uherereye mu gace ka Sincheon Dong muri District ya Songpa mu mugi wa Seoul. Ufite inyubako 124 zigerekeranye, wose ukaba ureshya na metero 555 ndetse igice cya nyuma cyo hejuru y’iyi nyubako kikaba cyinjiriza uyu mujyi amafaranga menshi kubera ko abakerarugendo benshi basura Seoul baba batonze imirongo guhera mu gitondo kugeza mu ijoro bagiye kugihagararamo ngo barebe umujyi wa Seoul aho uba uhagaze ku birahure witegeye neza wa mugezi munini wa Han uwunyuramo ndetse n’ibiraro byinshi biwambuka hamwe n’izindi nyubako nyinshi zigize Seoul.
Ni umujyi ufatiye runini ubukungu bwa Korea y’Epfo kuko hafi 20% by’umusaruro mbumbe niho uturuka, cyane ko ubamo tekinoloji ihambaye, n’abaturage benshi bize, bigira uruhare mu kuzamura ubukungu bw’iki gihugu gifite umusaruro mbumbe ungana na miliyari 1.806,71$.
Kuwubamo birahenda cyane ku buryo umuryango w’abantu bane ukoresha amadolari 3.869 ku kwezi mu gihe umuntu umwe ashobora gukoresha 1,071$ na we atishyura ubukode. Ubuzima bwaho bugoye kuruta ubw’i Kigali inshuro 50%.
Amafaranga akoreshwa muri Korea zombi iya ruguru n’iy’epfo yitwa ‘won’, ariko irya Korea y’Epfo mu mpine rikitwa KRW na ho irya Korea ya Ruguru mu mpine rikitwa KPW kandi ntaho ahuriye mu gaciro imbere y’amadolari ya Amerika, urugero i-won rimwe rya Korera y’Epfo (1KRW) rivunja amadolari 0.867 ndetse ubu riri munsi gato y’amanyarwanda kuko ubu ama KRW 1000 angana n’amanyarwanda 874.
Aha ni mu gihe i Won rya Korea ya Ruguru ryihagazeho cyane kuko ryo rijya kungana n’idorali rya Amerika aho rivunja amadorali 1.11
Seoul ni umwe mu mijyi ikomeye ku Isi ndetse yanakiriye imikino mpuzamahanga itandukanye irimo iya Aziya mu 1986, imikino Olympic ya 1988, Igikombe cy’Isi cya 2002 ndetse n’imikino Olympic yo mu itumba ya 2018.
Ubwanditsi: Cyril Ndegeya wanditse iyi nkuru, ni umufotozi w’umwuga wibanda cyane ku bijyanye n’indege n’ubukerarugendo. Amaze imyaka 10 akora aka kazi aho amaze gufata amafoto menshi mu mpande zitandukanye z’Isi.


text:
Rutsiro: Barishimira iterambere ry’ubuhahirane ryabakuye mu bwigunge
Yanditswe na Tumukunde Georgine
Abaturage bo mu Karere ka Rutsiro baratangaza ko ubuhahirane bwateye imbere bigatuma aka karere kava mu bwigunge.
Mu byazamuye ubuhahirane hari umuhanda wa kaburimbo (Kivu Belt) ubahuza n’ibindi bice by’Igihugu ndetse n’ingendo zo mu kiyaga cya Kivu ubu zisigaye zaroroshye.
Kubwimana David utuye mu Mudugudu wa Nkwero, mu Kagari ka Congo Nile, Umurenge wa Gihango, yatangarije Imvaho Nshya ko mbere ya Jenoside yakorewe Abatutsi mu 1994, agace batuyemo kari inyuma mu iterambere, ariko ubu kamaze kugeramo ibikorwa byinshi byazamuye imibereho y’abaturage bitewe n’imiyoborere myiza Igihugu gifite ubu.
Yagize ati: “Hano hari ahantu hari inyuma, nta mazu meza yari ahari, nta suku yahabaga, isoko ryaremeraga mu isanteri hano ugasanga hari umwanda, ariko ubu nakubwira ko ibintu byahindutse ku buryo bugaragara, iterambere ryaraje, Akarere kacu karagendwa, duhahirana n’utundi turere, na ba mukerarugendo barahatemberera, ubu kujya i Kigali byaroroshye cyane hari kaburimbo”.
Yakomeje avuga ko mbere batarabona umuhanda wa kaburimbo byari bigoye kujya mu bindi bice by’Igihugu. Ati: “ Nk’iyo wabaga ushaka kujya i Kigali wamaraga icyumweru utegura urwo rugendo bitarashoboka, wategerezaga bisi amasaha n’amasaha wajya kumva ukumva yapfiriye mu nzira bakajyana abakanishi bakajya kuyikora, urumva ko byari bikomeye. Ubu biroroshye urahamagara uti nimunkatire itike, ukagenda wabishaka ukarara ugarutse. Iterambere ni ryose!”
Ahorushakiye wo mu Kagari ka Gihinga, Umurenge wa Ruhango na we yagize ati “Turashimira umubyeyi wacu Perezida Kagame, twishimiye iterambere yatugejejeho; yaduhaye umuhanda uva i Rubavu ukajya i Karongi ukagera n’i Rusizi, uwo muhanda wadukuye mu bwigunge ubuhahirane bumeze neza. Yanampaye n’inka ubu ndoroye, sinabona uko mushimira”.
Mbarubukeye Leonard wo mu Kagari ka Bugina mu Murenge wa Gihango, avuga ko yakuriye mu Karere ka Rutsiro, kera nta terambere yahabonaga.
Yagize ati: “Twageze ku majyambere, ubu narikenuye ndoroye kandi noroje n’abandi.Umukuru w’Igihugu cyacu yaduhaye umuhanda, ntitukigenda mu bihuru, amashanyarazi arahari ubu n’iwange nsigaye nkora ku rukuta amatara akaka, agatadowa naragasezereye, ibyishimo ni byose.Ndashimira ubuyobozi bwiza dufite”.
Uwitwa Nyirabera Thérèse ufite imyaka 78, na we utuye muri aka Karere ka Rutsiro yavuze ko uretse umuhanda hari n’ibindi bikorwa remezo begerejwe. Ati: “Twabonye umuhanda mwiza ariko twabonye n’amashanyarazi, turacana ugasanga mu nzu hari umucyo, haje n’imiyoboro y’amazi meza, amajyambere yaraje, ibyo byose tubikesha ubuyobozi bwiza dufite kuko mbere ya Jenoside yakorewe Abatutsi ibyo byose ntibyari bihari”.
Ubuyobozi bw’Akarere bushimangira ko urujya n’uruza rwiyongereye
Gakuru Innocent, Umuyobozi w’Akarere ka Rutsiro wungirije ushinzwe iterambere n’ubukungu, avuga ko hari byinshi byagezweho birebana n’iterambere; hamaze kugera ibikorwa remezo bitandukanye byahinduye imibereho y’abaturage.
Yagarutse ku mpinduka zimaze kuzanwa na kaburimbo agira ati: “By’umwihariko noneho ubu dufite kaburimbo yaje ari igisubizo gikomeye haba mu rwego rw’ubuhahirane n’imigenderanire, ubu mu karere hari urujya n’uruza rw’abaturage; kujya mu Karere ka Karongi biroroshye, kujya za Kigali biroroshye na za Rubavu, ubucuruzi bwariyongereye iyo ni intambwe ikomeye”.
Yakomeje avuga ko ikiyaga cya Kivu na cyo ari ubukungu kandi cyorohereza abaturage mu buhahirane bakajya no mu masoko yo mu tundi turere, ubu hari amato menshi abafasha mu bucuruzi.
Yongeyeho ko aka karere gasigaye kanasurwa cyane na ba mukerarugendo kuko ingendo zoroshye, bakabasha no gutembera mu kiyaga cya Kivu.
Ku nkengero za kiriya kiyaga, hari abashoramari batangiye kuhubaka amahoteri, avuga ko na byo biri mu biteza imbere abaturage kuko mu bihe bya shize nta hantu hari hahari umuntu yacumbika, akabona icyo kurya n’aho arara, ibyo bituma abasura akarere bahatinda bakahasiga amafaranga.
Ati: “ Ni ahantu hasurwa cyane na ba mukerarugendo bava za Rubavu bagakomeza hano iwacu Rutsiro, bagakomeza bajya mu bice bya za Karongi no mu tundi turere, urumva ko aho banyura, aho baraye bahasiga amafaranga bitewe n’ibyo bagenda bagura bigatuma abaturage biteza imbere”.
Amasoko na yo yatumye ubukungu bw’abaturage n’ubw’Akarere muri rusange butera imbere kuko harimo n’aremwa n’abaturutse ahandi.
Ati: “Ikindi navuga gifasha abaturage ni amasoko acuruza ibicuruzwa bitandukanye hamwe n’ay’amatungo by’umwihariko amasoko y’inka arimo isoko rya Rambura riri mu Murenge wa Mukura, iryo muri Manihira n’irya Nkura riduhuza n’abaturanyi bo muri Congo.
Ibyo na byo ni isoko y’ubukungu kuko abaturage babona aho bagurishiriza amatungo n’umusaruro wabo n’abakora ubwo bucuruzi bw’amatungo bakagira icyo babona kibateza imbere”.
Hari n’imihanda yagiye ikorwa ifasha abaturage kugeza umusaruro ku masoko.
Gakuru Innocent, Umuyobozi w’Akarere ka Rutsiro wungirije ushinzwe ubukungu n’iterambere, avuga ko n’indi bikorwa remezo bimaze kuhagera bifasha muri urwo rujya n’uruza kuko abahasura bahabona ibyo bakenera.
Muri byo harimo amashanyarazi yakwirakwijwe hirya no hino mu mirenge, uretse umurenge umwe wa Nyabirasi atarageramo kandi na ho ngo hari gahunda ya vuba yo kuyahageza.
Yakomeje agira ati : “Ikindi ni uko ubu hakwirakwije n’amazi meza, kuko ntiwavuga ko umuturage yateye imbere mu gihe atarabona amazi meza”.
Yagaragaje kandi ko hari ikindi bitezeho kuzamura urujya n’uruza n’urwego rw’ubukerarugendo, akaba ari Pariki ya Gishwati-Mukura, ubu harimo kugezwa ibikorwa remezo by’ibanze kugira ngo ba mukeruregendo batangire bahasure.
Ati: “Muri uko kubaka ibikorwa remezo hari abaturage benshi babonye akazi, hari abarinda Pariki, ayo na yo ni andi mahirwe y’iterambere”.
Uyu muyobozi arakangurira abaturage gukomeza kubyaza umusaruro ibikorwa remezo bagenda bagerezwa, bakabibungabunga, bikarushaho kubahindurira imibereho.


text:
Nyamasheke: Hasobanuwe ukwezi kwahariwe ibikorwa bya Polisi y’Igihugu
Yanditswe na NTAWITONDA JEAN CLAUDE
Polisi y’Igihugu yatangije gahunda y’ukwezi kwahariwe ibikorwa bya Polisi aho igiye gukora ibikorwa binyuranye biteza imbere abaturage no kubafasha kugira imibereho myiza.
Mu rwego rw’Intara y’Iburengerazuba uku kwezi kwatangirijwe mu karere ka Nyamasheke, ahashyizwe ibuye ry’ifatizo ry’ishimwe ry’umudugudu utaragaragayemo icyaha wa Yove Polisi y’igihugu ikaba igiye kubyubakira abaturage b’uyu mudugudu mu rwego rwo kubashimira ubufatanye n’ubunyangamugayo bagaragaje.
Umuvugizi wa Polisi Commissionor of Police Kabera Jean Bosco yagize ati: ” Igikorwa cyatangirijwe mu murenge wa Cyato, impamvu rero ni inshuro ya kabiri tureba ahantu hatekanye aha mu karere ka Nyamasheke ni ho twasanze umudugudu utekanye by’intangarugero, urebye uko bakorana na Polisi n’ingamba bafashe zo gukumira ibyaha ni ibikorwa byiza. Ni yo mpamvu twahashyize ibuye ry’ifatizo mu rwego rwo kubashimira imikoranire myiza dusaba ko n’indi midugudu yabireberaho nayo ikazaba intangarugero dusaba kandi abaturage ko dukomeza gukorana neza.”
Abaturage na bo bashima igikorwa kiza cyo kubakirwa ibiro by’umudugudu bavuga ko bazakomeza gufatanya kugira ngo bazakomeze kugira umutekano.
Habiyaremye Victor atuye mu murenge wa Cyato mu karere ka Nyamasheke agira ati: “Turashima ubufatanye bwacu na Polisi ko buduhesheje ishema ryo kumenyekana neza, kuba tugiye kubakirwa ibiro by’umudugudu turabyishimiye tuzakomeza gukorana neza na Polisi twirinda ibyadusubiza inyuma ahubwo duharanira gutera imbere, kandi natwe Polisi y’Igihugu turayishima cyane kuko yakuye urugomo iwacu rwari rutubangamiye.”
Nzabandora Frederick atuye mu murenge wa cyato yagize ati “2017 twari twibasiwe n’ibyaha by ‘urugomo aho umuntu yashakaga kwica umuntu uko yishakiye ariko polisi yarabihagurukiye aho igereye mu murenge wacu wa Cyato batwigishije uburyo bwo kubyirinda no kubikumira harimo no gutanga amakuru, ubu turakora imirimo yacu iduteza imbere kuko dufite umutekano uhagije, twatojwe indangagaciro z’umuco nyarwanda tuzihagazeho, twahisemo kwihesha agaciro tukareka ibiyobyabwenge ahubwo dushyize imbere gukunda umurimo n’igihugu cyacu kugirango tugere aheza.”
Umuyobozi w’Umudugudu wa Yove, Tuyizere Apollinaire avuga ko ubufatanye na Polisi bwatumye besa umuhigo bihaye wo kudakora ibyaha binyuranye.
Yagize ati: “Inama twahawe na Polisi ni zo zatumye tugera ku ntego zo kudakora ibyaha. Twigishijwe ibyaha ibyo ari byo n’uburyo bwo guhangana. Ni byo, tugira umuco wo gutanga amakuru ku gihe abaturage babigira ibyabo turafatanya, uyu mudugudu kera wabagamo urugomo ubusinzi bukabije bwahakorerwaga ahantu bari bawutuye ntibatinya kubyivugira, ariko ibyo byose biyemeje kubireka bahindura imyumvire iba myiza. Bitandukanyije n’imico mibi none biduhesheje ishema twanditse amateka meza mu gihugu cyacu yuko tutakoze ibyaha ntituzirara ngo twumve ko twagezeyo ahubwo tugiye kurushaho gukora neza twigisha abandi ibanga twakoresheje kandi ubwo twegerejwe ibiro bizadufasha kurushaho kunoza serivisi.”
Guverineri w’Intara y’Uburengerazuba Munyantwari Alphonse yashimye abaturage b’Umudugudu wa Yove ko bahisemo neza gushyira hamwe ngo abandi na bo babarebereho yaba abayobozi b’imidugudu yose igize iyi ntara kuko umudugudu ni wo musingi wa byose tumaze kugeraho, kandi urugero twaboneye ahangaha rw’umudugu utararanzwemo icyaha bitweretse ko bishoboka no kubona igihugu cyacu kitarangwamo icyaha na kimwe, tuzafatanya na Polisi gukomeza gushishikariza abaturage kwirinda gukora ibyaha.
Yagize ati “Turashima Polisi y’igihugu imyaka 19 ishize igiyeho yadufashije mu bijyanye n’umutekano, ibyaha biragabanuka mu buryo bugaragarira buri wese yaba umunyarwanda n’abanyamahanga barayishima, twaje gutangiza gahunda y’ukwezi kwahariwe ibikorwa bya Polisi ku rwego rw’Intara y’Uburengerazuba dushima Umudugudu wa Yove wabaye indashyikirwa birinda ibyaha twaje kubashimira tuhatangiriza uku kwezi kugira ngo n’indi midugudu ibarebereho icyo gikorwa kiza bakoze.
Umudugudu ni wo shingiro ry’ibanze ry’ubuyobozi kuba uyu mudugudu utararanzwemo icyaha hari icyo bivuze, turashima abaturage bawuturiye ko birinze ibyaha bakora imirimo yabo ibateza imbere, turasaba imidugudu yose iharanire ko igira umutekano w’abantu n’ibintu byabo ubutumwa duha abaturage ni uko baharanira iterambere n’imibereho myiza byubakiye ku mutekano buri munyarwanda aharanire kubana neza na mugenzi we kugira ngo twese dutere imbere tudafite muntu ubangamiwe. ”
Ibikorwa Polisi y’Igihugu ishimirwa yakoze ni byinshi ubwo yatangizaga ukwezi kw’ibikorwa byayo hagarutswe ku bikorwa yegereje abaturage mu karere ka Nyamasheke aho abaturage 113 bahawe amashanyarazi aturuka ku mirasire y’izuba boroza inka y’ingweba abaturage b’Umurenge wa Bushekeri iyo nka ikaba yaratangiye kororoka barayorozanya, hubatswe kandi ubwiherero 60 n’uturima tw’igikoni 135.
Mu biteganyijwe gukorwa muri uku kwezi kwahariwe ibikorwa bya Polisi Nyamasheke abaturage 100 bazahabwa amashanyarazi aturuka ku mirasire, hubakwe inzu 30 mu gihugu hose z’abatishoboye n’ibiro by’imidugudu 6 bizafasha abaturage n’abayobozi b’imidugudu ngo bafatanye mu gukemura ibibazo.
Ingo 3000 zizacanirwa amashanyarazi akomoka ku mirasire y’izuba hazatangwa ubwisungane mu kwivuza abantu 3000 harimo 100 muri buri karere, hazatangwa kandi amaraso yatanzwe n’abapolisi mu rwego rwo gufasha indembe ziyakeneye, Polisi y’igihugu irasaba abaturarwanda kuzitabira iyi gahunda yo gutanga amaraso kuko ari ingenzi cyane.


text:
Inyigisho yo ku Cyumweru cya 18 gisanzwe, A, 02 Kanama 2020
Amasomo: Iz 55, 1-3; Zab 144, 8-9,15-16, 17-18; Rm 8, 35.37-39; Mt 14, 13-21
“Nimubahe ibyo kurya mwebwe ubwanyu”
Kuri iki cyumweru, Imana Data Ushoborabyose araduhumuriza. Aratubwira ko nta nzara nta n’inyota biteze kutuzahaza. Aratuganisha ku mariba tuvomaho amazi aduhembura. Amasoko ye ntakama. Amasoko atuganishaho ni ay’ubuntu! Umuhanuzi Izayi atugezaho iyo Nkuru Nziza ati: “Nimusabe ingano zo kurya ku buntu; nimuze kandi munywe amata na Divayi nta feza, nta n’ubwishyu!”.
Ariko se aho hantu ni he bazaduhaza amafunguro nta faranga dutanze? Ese ibyo biribwa byo tuzabona tutabiguze, ni bwoko ki ko nta cy’ubu cy’ubusa? Abacengeye Bibiliya badusobanurira ko bene ibyo biribwa ari bya bindi bitagenewe umubiri. Ni amafunguro ya roho. Gukomera ku gushaka kw’Imana ni byo bizahembura umutima wa muntu. Kandi umutima uzahemburwa n’ugushaka kw’Imana, ntuzabura n’ibihaza umubiri. Abahanuzi bakunze gushishikariza abami n’abaturage bose kugarukira Imana imitima yabo igahugukira iby’ijuru. Birumvikana kandi, abatware bubaha Imana bitangira abo bashinzwe bagatera imbere ku mutima no ku mubiri. Abaturage beza na bo bahabwa urugero rwiza n’ababayobora, na bo bitangira imirimo bashinzwe bagakora barangamiye Imana Data wa twese. Muri iyo nzira, barunguka bakungura n’abandi bakabaho mu butungane n’amahoro.
Mu Ivanjili y’uyu munsi, Yezu Kirisitu aragaragaza ko ashoboye byose. Agirira neza abamugana. Arabahembura bagashira inzara n’inyota ku mubiri no kuri roho. Biragaragara ko ububasha Yezu afite bwo guhembura abantu kuri roho no ku mubiri abubuganiza mu bigishwa be atuma ku isi yose. Ni yo mpamvu yabwiye abigishwa be ati: “…nimubahe ibyo kurya mwebwe ubwanyu”. Abigishwa ba Yezu babonaga ko kugaburira imbaga ingana ityo bidashoboka. Yezu yaberetse ko bishoboka. Yahereye ku duke twari duhari, utugati dutanu n’udufi tubiri gusa. Ni utwo yatubuye maze abantu barenze ibihumbi bitanu bararya baranasagura. Ni uko Yezu yatoje abigishwa be guhembura abantu. Abigishwa beretswe ko bagomba guhora bagenza nka Yezu. Basabwe kumenya uko abantu bamerewe, ibyiza bifitemo no kubafasha kubyongera ngo bibahaze. Iyo abantu bafatanyije kugana Imana, bakora neza uko Yezu Kirisitu ashaka, bakumvira abo Yezu atuma, inama zabo zikabagirira akamaro bityo bakagera ku byiza bibateza imbere kuri roho no ku mubiri.
Kuva mu ntangiriro zayo, Kiliziya yitangiye kumenyesha isi yose Inkuru Nziza ya Yezu Kirisitu. Ntitwakwirengagiza uburyo abo Yezu yatumye hirya no hino bagiye bateza imbere amahanga. Nko mu Burayi, abamonaki bagize uruhare rugaragara mu kwigisha abantu umuco wo kwiteza imbere. Bigishije Ijambo ry’Imana bogeza Ingoma yayo. Banigishije abantu imirimo inyuranye ibateza imbere maze isi batuyeho bayigira nziza bayibyaza umusaruro w’ibibatunga. Ntitwakwibagirwa natwe i Rwanda umurimo abamisiyoneri bakoze bamamaza Ivanjili kandi bigisha Abanyarwanda iby’iterambere mu bwenge no mu buzima busanzwe.
Ni uko Ijambo ry’Imana rikora. Riramamazwa rigahumura abantu bakamenya ikibafitiye akamaro ikibadindiza bakacyanga. Byaba ari ibyago bikomeye umuntu aramutse atamenye inzira igana Yezu Kirisitu. Yazicirwa n’umudari muri iyi si duhuriramo n’amakuba menshi. Nyamara iyo umuntu yemeye Inkuru Nziza twamamaza, yakira Yezu Kirisitu akamuyobora. Abeshwaho n’Urukundo rwa Yezu rwa rundi rwitangiye abantu bose ku musaraba. Ni we umurengera mu makuba ahura na yo muri iyi si. Pawulo intumwa yatubwiye ko nta kintu na kimwe cyadutandukanya n’urukundo rwa Kirisitu. Ibyago tuzahura na byo. Imitego n’ibitotezo ntibizabura. Ubukene n’inzara na byo bizaterwa n’impamvu nyinshi zitabuze. Pawulo Intumwa atubwira ko ibyo byose tuzabitsinda tubikesha uwadukunze. Agira ati: “…nta na kimwe kizadutandukanya n’urukundo Imana idukunda muri Kirisitu Yezu Umwami wacu”.
Ibyo Yezu yakoze agirira neza bene muntu na n’ubu ashaka ko bikomeza gukorwa. Yazanywe muri iyi si no gukiza abantu bose. Mu kubwira abigishwa be ati: “…nimubahe ibyo kurya mwebwe ubwanyu”, twumve ko akomeza gusaba abigishwa be gufasha abantu bose kubona ikibatunga kuri roho no ku mubiri. Abiyemeje gukorera Yezu by’umwihariko bibuke ubutumwa biyemeje babukore ubutarangara. Nibamenye abantu batumwaho n’ibyo bakeneye. Nibabafashe koroherwa mu mihangayiko bafite. Mu nyigisho zabo, nibibande ku rukundo rwa rundi rugera ku bantu bose. Ariko ntibakigishe gusa urwo rukundo. Nibarugaragaze mu mibereho yabo mbere na mbere. Nibitangire abakene bashishikarize abakire kutarenganya abakene. Koko rero aho umwijima ugandiye higaragaza ubusumbane butuma bamwe barushaho gukira mu gihe abandi barushaho gutindahara. Kiliziya mu nyigisho zayo ishishikariza ibihugu byateye imbere kutaryamira ibikennye mu buryo bwinshi byigaragazamo. Iyo nyigisho igomba kugera mu nzego zose. Nta we ushobora kwibwira ko yakiza muntu inzara n’inyota kuri roho mu gihe umudari wazahaje umubiri.
Yezu Kirisitu asingizwe. Umubyeyi Bikira Mariya aduhakirwe. Abatagatifu twiyambaza badusabire kuri Data Ushoborabyose.
Padiri Cyprien BIZIMANA